hotchpotch/miracl-hf-unified huggingface dataset:
কাজী মোরশেদুল আলম
শহীদ কাজী মোরশেদুল আলম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
শহীদ কাজী মোরশেদুল আলমের জন্ম ব্রাহ্মণবাড়িয়ার আখাউড়া উপজেলার নিলাখাদ গ্রামের পূর্বপাড়ায়। তিনি অবিবাহিত ছিলেন। তাঁর বাবার নাম আবদুল জব্বার এবং মায়ের নাম মরিয়ম বেগম।
কাজী মোরশেদুল আলম ১৯৭১ সালে উচ্চমাধ্যমিক ক্লাসের শেষবর্ষের শিক্ষার্থী ছিলেন। মুক্তিযুদ্ধ শুরু হলে এপ্রিল মাসের শেষদিকে ভারতে যান। প্রশিক্ষণ নিয়ে যোগ দেন ২ নম্বর সেক্টরে। পরে তাঁকে নিয়মিত মুক্তিবাহিনীর নবম ইস্ট বেঙ্গল রেজিমেন্টে অন্তর্ভুক্ত করা হয়। তিনি বেশ কয়েকটি যুদ্ধে সাহসিকতার সঙ্গে অংশ নেন।
মুক্তিযুদ্ধের চূড়ান্ত পর্যায়। ১৯৭১ সালের ডিসেম্বর মাসের দ্বিতীয় সপ্তাহ। পাকিস্তান সেনাবাহিনী ভারত-বাংলাদেশ সীমান্তের বেশির ভাগ এলাকা থেকে পশ্চাদপসরণ করেছে। কোথাও কোথাও সীমান্তের অল্প কিছু এলাকা তাদের দখলে। এমন একটি এলাকা চণ্ডীদার। সেখানে তখনো রয়ে গেছে একদল পাকিস্তানি সেনা। মরিয়া তাদের মনোভাব। ব্রাহ্মণবাড়িয়া জেলার কসবা থানার অন্তর্গত চণ্ডীদার। ফলে সেখানে যুদ্ধ নিশ্চিত ও অবশ্যম্ভাবী হয়ে পড়ল। কাজী মোরশেদুল আলমসহ একদল মুক্তিযোদ্ধা রওনা দিলেন চণ্ডীদারে। তাঁরা মুখোমুখি হলেন পাকিস্তান সেনাবাহিনীর। সামনাসামনি হওয়া মাত্র পাকিস্তানি সেনাবাহিনী তাঁদের ওপর আক্রমণ শুরু করে দেয়। তাঁরা অত্যন্ত বীরত্ব ও সাফল্যের সঙ্গে আক্রমণ প্রতিহত করেন। দিনের আলোয় দুই পক্ষে তুমুল যুদ্ধ হয়। পাকিস্তানি সেনাবাহিনী তাদের সর্বশক্তি দিয়ে আক্রমণের ধারা অব্যাহত রাখে। কয়েক ঘণ্টা মরণপণ লড়াই করেও কাজী মোরশেদুল আলম ও তাঁর সহযোদ্ধারা পাকিস্তানি সেনাবাহিনীর প্রতিরক্ষা অবস্থানের দিকে অগ্রসর হতে ব্যর্থ হন। এ অবস্থায় মুক্তিযোদ্ধারা যুদ্ধ-কৌশল পাল্টান। পরে তাঁরা পুনসংগঠিত ও কয়েকটি উপদলে বিভক্ত হয়ে নতুন করে আক্রমণ চালান। মুক্তিযোদ্ধাদের উপদলের একটি দল সামনে থেকে আক্রমণ করে পাকিস্তানি সেনাবাহিনীকে বিভ্রান্ত করে। আরেক দল অপর পাশ থেকে স্মোক গ্রেনেড বিস্ফোরণ ঘটিয়ে ধূম্রকুণ্ডলীর সৃষ্টি করে পেছনে সরে যায়। এই সুযোগে আত্মঘাতী উপদল সৃষ্ট ধূম্রকুণ্ডলীর মধ্য দিয়ে পাকিস্তানি সেনাবাহিনীর ওপর ঝটিকা আক্রমণ চালায়। কাজী মোরশেদুল আলমসহ কয়েকজন ছিলেন এই দলে। তিনি ও তাঁর সহযোদ্ধারা পাকিস্তানি সেনাবাহিনীর ওপর প্রচণ্ড গতিতে ঝাঁপিয়ে পড়েন। তাঁদের অস্ত্রের গুলির আঘাতে অসহায়ভাবে লুটিয়ে পড়ে কয়েকজন পাকিস্তানি সেনা। মুক্তিযোদ্ধাদের সাহসিকতায় অবশিষ্ট শত্রুসেনাদের মনোবলে চিড় ধরে। তখন তারা কিছুটা পশ্চাদপসরণ করে নতুন স্থানে অবস্থান নেয়। কাজী মোরশেদুল আলম ও তাঁর সহযোদ্ধারা ধাওয়া করে নতুন স্থানে পাকিস্তানি সেনাদের আক্রমণ করেন। বিপর্যস্ত পাকিস্তানি সেনারাও মরিয়া হয়ে পাল্টা আক্রমণ করে। অমিত সাহসী কাজী মোরশেদুল আলম পাকিস্তানি সেনাদের গুলিবৃষ্টি উপেক্ষা করে কিছুটা এগিয়ে যান। খুব কাছাকাছি অবস্থান নিয়ে বিপুল বিক্রমে যুদ্ধ করতে থাকেন। একপর্যায়ে হঠাৎ গুলিবিদ্ধ হয়ে তিনি মাটিতে লুটিয়ে পড়েন। সহযোদ্ধারা তাঁকে উদ্ধার করার আগেই নিভে যায় তাঁর জীবনপ্রদীপ। শহীদ হন তিনি। সেদিন যুদ্ধে পাকিস্তানি সেনাবাহিনীর কয়েকজন নিহত হয়। পরে জীবিত পাকিস্তানিরা নিহতদের লাশ ফেলে আহতদের নিয়ে পালিয়ে যায়। মুক্তিযোদ্ধাদের পক্ষে কাজী মোরশেদুল আলম শহীদ ও তিন-চারজন আহত হন। যুদ্ধ শেষে সহযোদ্ধারা শহীদ মোরশেদুল আলমকে সমাহিত করেন কুল্লাপাথরে। সেখানে তাঁর সমাধি সংরক্ষিত।
ব্রাদার রোনাল্ড ড্রাহোজাল
thumb|
রোনাল্ড ড্রাহোজাল
ব্রাদার রোনাল্ড ড্রাহোজাল ২৫ বছর বয়সে শিক্ষকতা করার উদ্দেশ্যে যুক্তরাষ্ট্র ছেড়ে বাংলাদেশে এসেছিলেন। কিন্তু পরে নিজেকে উৎসর্গ করেন ব্রাত্যজনের সেবায়। নিজের হাতে গড়েছেন মাদকাসক্তি নিরাময় কেন্দ্র ‘আপনগাঁও’।
যুক্তরাষ্ট্রের ছোট্ট দ্বীপরাজ্য আইওয়ায় ফ্র্যাঙ্ক ও মেরি দম্পতির ঘরে ১৯৩৭ সালের ১ নভেম্বর জন্ম ব্রাদার রোনাল্ড ড্রাহোজালের। চার ভাই ও এক বোনের সংসার ছিল ব্রাদার রোনাল্ড ড্রাহোজালের। আশপাশের বিভিন্ন মানুষকে অকাতরে সাহায্য করছেন তার বাবা-মা। তাদের বাড়ির পাশেই বাস করত মাদকাসক্ত এবং দরিদ্র এক লোক। একবার বড়দিনের সময় চারদিকে উৎসবের আয়োজন চলছে। কিন্তু মাদকাসক্ত ওই ব্যক্তির ঘরে উৎসবের লেশমাত্র নেই। ছোট্ট শিশুপুত্রকে সঙ্গে নিয়ে মা মেরি গেলেন মাদকাসক্ত ব্যক্তির ঘরে তাঁকে উপহার দেয়ার জন্য। দিলেন নতুন কাপড়। উপহার পেয়ে লোকটির চোখমুখে কৃতজ্ঞতা আর হাসি যা পরে তাকে অনুপ্রাণিত করে মানুষের জন্য কিছু করার। পরবর্তী সময়ে তিনি বদলে দিয়েছেন শত শত মাদকাসক্ত মানুষের জীবন।
মানুষের জীবন বদলে দেওয়ার মহৎ কাজটি তিনি করছেন বাংলাদেশে। ঢাকার অদূরে মানিকগঞ্জের সিঙ্গাইরে তাঁর মাদকাসক্ত পুনর্বাসনকেন্দ্র।
বাংলাদেশে কর্মজীবন শুরু করেছিলেন সেন্ট গ্রেগরি স্কুলের শিক্ষক হিসেবে। গাজীপুরের নাগরী হাইস্কুলেও কাজ করেছেন। প্রথম থেকেই তাঁর আবাস ছিল আসাদগেটের সেন্ট জোসেফ স্কুলে। হঠাৎ একদিন মোহাম্মদপুর টাউন হলে কিছু ছেলেকে মাদক নিতে দেখলেন তিনি। এক দিন, দুই দিন—প্রতিদিনই একই ঘটনা ঘটতে থাকল। এর মধ্যে শুনলেন, তেজগাঁও এলাকায়ও দেদার মাদক নিচ্ছে তরুণেরা। ব্যস, নিজের কাজটি ঠিক করে ফেললেন ব্রাদার রোনাল্ড। ১৯৮৮ সালে প্রথমবারের মতো গড়ে তুললেন মাদকাসক্ত পুনর্বাসনকেন্দ্র। ১৯৯৪ সালে বড় পরিসরে যাত্রা শুরু হয় ‘আপন’-এর। অভিজ্ঞতা নিতে ভারত ও নেপালের বিভিন্ন মাদকাসক্ত পুনর্বাসনকেন্দ্রের কার্যক্রমও দেখে এসেছেন।
বাংলাদেশে প্রথম মাদকাসক্ত পুনর্বাসনকেন্দ্রের প্রতিষ্ঠাতা ব্রাদার রোনাল্ড ড্রাহোজাল। তাঁর মাদকাসক্ত পুনর্বাসনকেন্দ্রের নাম ‘আপন’। তিনিই এর প্রতিষ্ঠাতা, পরিচালক। ১৯৯৪ সালে শুরু করে প্রতিষ্ঠানটিকে তিল তিল করে গড়ে তুলেছেন ব্রাদার রোনাল্ড, ওই সময় ‘আপন’ ছিল ইকবাল রোডে। প্রথমে একজন মাদকাসক্ত ব্যক্তিকে নিয়ে মোহাম্মদপুরের ইকবাল রোডে শুরু হয় ‘আপন’-এর কার্যক্রম। মাত্র ২০ হাজার টাকা সম্বল করে কাজে নেমেছিলেন। দিনে দিনে সদস্যসংখ্যা বাড়তে থাকল। ফলে ইকবাল রোড থেকে ‘আপন’ স্থানান্তরিত হলো শাহজাহান রোডে। এরপর সদস্যসংখ্যা যখন ২০ ছাড়িয়ে গেল, তখন আরেকবার ডেরা বদল, আবার ইকবাল রোডে।
নিজের হাতে গড়া তাঁর পুনর্বাসনকেন্দ্রের সবাই তাঁর কাছে সন্তানের মতো। ব্রাদার রোনাল্ড ড্রাহোজালের প্রতিদিনের দিনরাত্রির সঙ্গে আষ্টেপৃষ্ঠে জড়িয়ে আছে পথশিশু থেকে পূর্ণবয়স্ক। একসময় এরা সবাই ছিল মাদকাসক্ত। এখন নতুন জীবনের আশায় স্বপ্ন নিয়ে বেড়ে উঠছে ‘আপন’-এ।
১৯৯৫ সালে যুক্তরাষ্ট্রের পৈতৃক সম্পত্তি বিক্রি করে মানিকগঞ্জের সিঙ্গাইর উপজেলার জাইল্লা গ্রামে ‘আপন’-এর জন্য তিন একর জায়গা কেনেন ব্রাদার রোনাল্ড। ২০০৭ সালে পূর্ণাঙ্গ রূপ পায় তাঁর স্বপ্নের ‘আপনগাঁও’।
‘আপন’-এর নতুন ঠিকানাকে ভালোবেসে সবাই নামকরণ করেছেন ‘আপনগাঁও’। দারুণ সুন্দর পরিবেশে গড়ে উঠেছে এ আপনগাঁও। বিশাল খোলা প্রান্তর, চারদিকে শুধু অবারিত সবুজ আর সবুজ, আছে আদিগন্ত ধানখেত। তার মাঝখানে দুটো দালান। দালান দুটো নির্মাণে সহায়তা দিয়েছে ডাচ্ বাংলা ব্যাংক, ব্র্যাক, গ্রামীণ ব্যাংক ও সামিট গ্রুপ। বর্তমানে ২০৬ জন মাদকাসক্ত ব্যক্তিকে পুনর্বাসন-সহায়তা দিচ্ছে ‘আপন’। এর মধ্যে ১২৪ জন পূর্ণবয়স্ক পুরুষ এবং ৬০ জন শিশু ছাড়া ২০ জন মেয়েও রয়েছে। প্রতিটি মাদকাসক্ত ব্যক্তি দুই বছর ‘আপন’-এর তত্ত্বাবধানে থাকেন।
সুন্ডা খাত
সুন্দা খাত বা সুন্ডা খাত ভারত মহাসাগরের অন্যতম প্রধান গভীর সামুদ্রিক খাত। এই সামুদ্রিক খাতটির পূর্ব নাম "জাভা খাত"। সুন্দা খাত ভারত মহাসাগরের দ্বিতীয় গভীরতম স্থান হিসেবে পরিচিত।
সুন্ডা খাতটি ভারত মহাসাগরের উত্তর-পূর্বাংশে ১০°১৯'দঃ ও ১০৯°৫৮'পূঃ-এ অবস্থিত। এটি জাভা ও সুমাত্রা উপকূল হতে ৩০০ কি.মি. দূরে এবং ইন্দো-অস্ট্রেলিয়ান প্লেট ও ইউরেশিয়ান প্লেটের মধ্যে সীমা নির্ধারক হিসেবে বিরাজমান আছে।
সমুদ্র খাত
সমুদ্রের তলদেশের ভূমিতে যেসব খাড়া ঢাল বিশিষ্ট গভীর ও সরু অংশ রয়েছে তাদেরকে সমুদ্র খাত বলা হয়। সমুদ্র খাতই ভূ-ত্বকের সবচেয়ে গভীর অংশ। এই খাতগুলো স্বল্প পরিসর এলাকা নিয়ে অবস্থান করলেও এদের গভীরতা অস্বাভাবিক বেশি হয়ে থাকে।
সমুদ্র খাতের প্রধান বৈশিষ্ট্যগুলোর মধ্যে রয়েছেঃ
বাসেল চুক্তি (১৪৯৯)
বাসেল চুক্তি বা বাজেল চুক্তি ১৪৯৯ সালের ২২ সেপ্টেম্বর পুরাতন সুইস কনফেডারেশনের অন্তর্গত বাসেল নগরে স্বাক্ষরিত হয়। এটি হলি রোমান সম্রাট ১ম ম্যাক্সিমিলিয়ানের অনুগত সোয়াবিয়ান ও পুরাতন সুইস কনফেডারেশনের মধ্যে সম্পাদিত হয়। এই চুক্তির আলোকে পরবর্তীতে একটি সুইজারল্যান্ড স্বাধীন রাজ্য হিসেবে স্বীকৃতি পায়।
সিলেট সরকারি কলেজ
সিলেট সরকারি কলেজ বাংলাদেশের সিলেট জেলার একটি পুরোনো ও ঐতিহ্যবাহী শিক্ষাপ্রতিষ্ঠান। সিলেট শহরের টিলাগড় এলাকায় সিলেট-তামাবিল মহাসড়কের পার্শ্বে অবস্থিত এই কলেজটি ১৯৬৪ সালে প্রতিষ্ঠিত। কলেজটিতে বর্তমানে উচ্চ মাধ্যমিক শ্রেণি ও স্নাতক (পাস) শ্রেণিতে শিক্ষা দান করা হয়।
৩৫০ একর এর চমৎকার ক্যাম্পাস।
এই শিক্ষা প্রতিষ্ঠানে ২ বছর মেয়াদী উচ্চ মাধ্যমিক শ্রেণী ও ৩ বছর মেয়াদী স্নাতক (পাস) শ্রেণীতে শিক্ষা দান করা হয়।
বর্তমানে এই কলেজে ২ টি একাডেমিক ভবন রয়েছে। এগুলোতে শ্রেণী পাঠ দান ছাড়াও প্রশাসনিক কাজ করা হয়।
এছাড়াও কলেজে একটি অডিটোরিয়াম ভবন রয়েছে।
কলেজের মূল একাডেমি ভবনের ২য় তলায় স্বল্প পরিসরে একটি লাইব্রেরী রয়েছে। বর্তমানে এই লাইব্রেরীতে ৫,০০০-এর বেশি বই রয়েছে।
কলেজের মূল একাডেমিক ভবনের তৃতীয় ব্লকের সামনে বেশ কিছু দুর্লভ গাছ সমৃদ্ধ একটি বোটানিক্যাল গার্ডেন রয়েছে যেটি কলেজের উদ্ভিদবিজ্ঞান বিভাগ রক্ষনাবেক্ষন করে থাকে।
বর্তমানে এই কলেজে ২টি হোস্টেল রয়েছে। একটি ছাত্রদের ও অপরটি ছাত্রীদের জন্য। ছাত্রদের হোস্টেলটি দ্বিতল বিশিষ্ট ও ২টি ব্লকের সমন্বয়ে গঠিত। অপর দিকে ছাত্রীদের হোস্টেলটি ৪ তলা বিশিষ্ট একটি আধুনিক স্থাপনা। তবে, ছাত্রদের জন্য নির্ধারিত হোস্টেলটি ছাত্র-সংঘর্ষের ফলে অগ্নিদগ্ধ হয়ে বর্তমানে অব্যবহৃত অবস্থায় রয়েছে।
কলেজ ক্যাম্পাসের মধ্যেই রয়েছে কলেজের নিজস্ব খেলার মাঠ। এখানে শিক্ষার্থীরা খেলাধুলা করা ছাড়াও কলেজের বার্ষিক ক্রীড়া প্রতিযোগীতা অনুষ্ঠিত হয়।
কলেজ ক্যাম্পাসের মধ্যেই রয়েছে কলেজের নিজস্ব মসজিদ। এখানে শিক্ষার্থীরা ছাড়াও কলেজের শিক্ষক, কর্মকর্তা, কর্মচারী ও পার্শ্ববর্তী এলাকার লোকজন নামাজ আদায় করে থাকে।
সিলেট সরকারি কলেজে বর্তমানে বিভিন্ন ধরণের সহশিক্ষা কার্যক্রম চালু রয়েছে:
প্রতি বছর এই কলেজে বাংলা নববর্ষ-এর অনুষ্ঠান উদযাপিত হয় । এছাড়াও বিভিন্ন সাংস্কৃতিক কর্মকান্ডও এখানে দেখা যায়।
পরশপিপুল
পরশপিপুল (বৈজ্ঞানিক নাম:"Thespesia populnea Syn: Hibiscus populnea") মূলত উপকূলীয় অঞ্চলের বৃক্ষ। সেখানে প্রাকৃতিকভাবেই জন্মে। পৃথিবীর প্রায় সব উষ্ণ অঞ্চলেই সহজলভ্য। ধারণা করা হয় যে এরা পৃথিবীর প্রাচীন বৃক্ষরাজির অন্যতম প্রতিনিধি। সারা বিশ্বে "Portia" (পোর্শিয়া) নামে বেশি পরিচিত। প্রচলিত অন্যান্য নামের মধ্যে Indian Tulip Tree, Pacific Rosewood, Seaside Mahoe ইত্যাদি অন্যতম।
বাসি এবং সতেজ ফুলের রং ভিন্ন ভিন্ন। পাতার গড়ন, ডালপালার বিন্যাস এবং অবারিত প্রস্ফুটনে গাছটি আকর্ষণীয় । তবে উপকূল থেকে দূরের গাছগুলোর ফুল ও পাতার গড়নে কিছুটা ভিন্নতা লক্ষ করা যায়। পরশপিপুল মাঝারি আকৃতির চিরসবুজ বৃক্ষ, ৭ থেকে ১০ মিটার পর্যন্ত উঁচু হতে পারে। পাতা তাম্বুলাকৃতির, ১২ সেমি পর্যন্ত লম্বা হতে পারে, বোঁটা পাঁচ সেমি দীর্ঘ। অশ্বত্থ পাতার সঙ্গে ঘনিষ্ঠ মিল রয়েছে। ফুল একক বা সজোড়, পাঁচ থেকে সাত সেমি চওড়া, হালকা হলুদ। ভেতরে গাঢ় লাল দাগ। অনেকগুলো পরাগকেশর যুক্ত জবা ফুলের মতো, বাসি ফুল লালচে।
প্রস্ফুটনকাল গ্রীষ্ম-বর্ষা হলেও প্রায় সারা বছরই দু-একটি ফুল দেখা যায়। ফল গোলাকার, তিন সেমি চওড়া, পাঁচ খণ্ড ও শক্ত। আপনাআপনিই ফেটে যায়। সাধারণত বীজ থেকেই বংশবৃদ্ধি। 
এ গাছের কাঠ দৃঢ় ও স্থায়ী। সাধারণত নৌকা, বন্দুকের বাঁট, গরুর গাড়ি ও চাষের যন্ত্রপাতি তৈরিতে ব্যবহার্য। বাকল থেকে আঁশ এবং ফুল থেকে হলুদ রং পাওয়া যায়। তা ছাড়া শিকড় টনিক, বাকল অরেচক, আমাশয় ও চর্মরোগের ওষুধ। বীজের তেল একসময় জ্বালানি হিসেবে ব্যবহৃত হতো।
সাংহাই শেনহুয়া
সাংহাই শেনহুয়া চাইনিজ সুপার লীগে অংশগ্রহনকারী একটি পেশাদার ফুটবল দল। বর্তমানে দলটিতে আইভরি কোস্ট দলের অধিনায়ক দিদিয়ের দ্রগবা খেলছেন।
সর্বপ্রথম ১৯৫১ সালের অক্টোবর মাসে স্থানীয় ও আঞ্চলিক সরকারি পৃষ্ঠপোষকতায় ইস্ট চায়না টীম নামে একটি ফুটবল দল গঠন করা হয় যারা সেই বছরের জাতীয় ফুটবল টুর্নামেন্টে দ্বিতীয় স্থান লাভ করে। পরবর্তীতে ১৯৫৭ সালে এই দলটি তাদের প্রদেশ "সাংহাই" -এর নামানুসারে সাংহাই ফুটবল দল বা সংক্ষেপে সাংহাই নামে পরিচিত হয়। চীনের পেশাদার ফুটবল লীগে অংশগ্রহণের জন্য ১৯৯৩ সালের ১০ ডিসেম্বর দলটি তাদের বর্তমান নাম সাংহাই শেনহুয়া ধারণ করে; চাইনিজ ভাষায় যার অর্থ "সাংহাইয়ের ফুল"।
ব্রেন্ডন ম্যাককুলাম
ব্রেন্ডন ম্যাককুলাম নিউজিল্যান্ড জাতীয় ক্রিকেট দলের অন্যতম সদস্য। তিনি দলের উইকেট কীপারের দায়িত্ব পালন করা ছাড়াও দলের উদ্বোধনী ব্যাটসম্যান হিসেবে খেলেন। তিনি তিন ধরণের ক্রিকেট ম্যাচেই ক্যাপ্টেন হিসেবে দায়িত্ব পালন করেন।
বর্তমানে তিনি আন্তর্জাতিক ক্রিকেটের টুয়েন্টি২০ ফরমেটের সর্ব্বোচ্চ রান সংগ্রহকারী। এছাড়াও তিনিই একমাত্র ব্যক্তি যিনি টুয়েন্টি২০তে দুইবার শতরান করেছেন এবং তাঁর রানও সর্বোচ্চ ২০০০।
নিউজিল্যান্ড ক্রিকেট কর্তৃপক্ষ ৮ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য ম্যাককুলামকে অধিনায়কের দায়িত্ব প্রদানপূর্বক ১৫-সদস্যের চূড়ান্ত তালিকা প্রকাশ করে। ২০ ফেব্রুয়ারি, ২০১৪ তারিখে নিউজিল্যান্ড দল গ্রুপ-পর্বে ইংল্যান্ডের বিপক্ষে তৃতীয় খেলায় অংশগ্রহণ করে। টিম সাউদির (৭/৩৩) অসামান্য বোলিং নৈপুণ্যে ৩৩.২ ওভারে ইংল্যান্ড দল মাত্র ১২৩ রানে গুটিয়ে যায় যা বিশ্বকাপের ইতিহাসে তাদের তৃতীয় সর্বনিম্ন সংগ্রহ। স্বল্প রানকে তাড়া করতে গিয়ে তিনি মাত্র ১৮ বলে অর্ধ-শতকের ন্যায় বিধ্বংসী ব্যাটিং করে নিউজিল্যান্ড দলকে মাত্র ১২.২ ওভারেই লক্ষ্যে পৌঁছে দেন ও দল ৮ উইকেটের সহজ জয় পায়।
নিজের ক্যারিয়ারের শেষ টেস্টে অস্ট্রেলিয়ার বিপক্ষে ৫৪ বলে সেঞ্চুরি করে তিনি দ্রুততম সেঞ্চুরির রেকর্ড করেন ৷
আনিকা কবির শখ
আনিকা কবির শখ (জন্ম: ২৫ অক্টোবর, ১৯৯৩) যিনি শখ নামে বেশি পরিচিত, একজন বাংলাদেশী মডেল এবং অভিনেত্রী। শখের প্রথম টিভিনাটকে অভিনয় ২০০২ সালে শিশুশিল্পী হিসেবে "স্বাক্ষর" নামের একটি নাটকে। ধারাবাহিক "অদ্ভুতুরে" এর মাধ্যমে বড়দের চরিত্রে অভিনয় শুরু শখের। এছাড়াও তিনি "এফএনএফ, ফিফটি ফিফটি, দিবা রাত্রি খোলা থাকে, রঙ" সহ আরো কিছু নাটকে অভিনয় করেন।
তিনি পল্লব বিশ্বাস পরিচালিত "কলেজ" নাটকেও অভিনয় করেন। নাটক ছাড়াও তিনি সিটিসেল, বিডি গুঁড়া মসলা, ইউরো লেমন, তোশিন ফ্যান থেকে শুরু করে প্রচার-চলতি বাংলালিংক সহ বিভিন্ন কোম্পানির বিজ্ঞাপনচিত্রে কাজ করেন। শখ অভিনীত প্রথম বাংলা চলচ্চিত্র হচ্ছে: "বলো না তুমি আমার"
আনিকা কবির শখ ঢাকার ন্যাশনাল হাসপাতালে ১৯৯৩ সালের ২৫ অক্টোবর জন্ম গ্রহণ করেন। তাঁর বাবার নাম শামিম কবির এবং মায়ের নাম শাহিদা কবির। তাঁর পৈতৃক বাড়ি মুন্সিগঞ্জ জেলার, বিক্রমপুরে। তিনি ২০০৯ সালে এসএসসি শেষ করেন।
তেইদে জাতীয় উদ্যান
তেইদে জাতীয় উদ্যান (স্প্যানিশ ভাষায় "Parque Nacional del Teide", পার্কে নাসিওনাল দেল তেইদে) স্পেনের ক্যানারি দ্বীপপুঞ্জের তেনেরিফের একটি জাতীয় উদ্যান। এর কেন্দ্রে স্পেনের সর্বোচ্চ পর্বত তেইদে পর্বত (৩,৭১৮ মি.) অবস্থিত। এটি আটলান্টিক মহাসাগরের সর্বোচ্চ পর্বত এবং বিশ্বের তৃতীয় বৃহত্তম আগ্নেয়গিরি। ২২ জানুয়ারি ১৯৫৪ সালে স্পেন সরকার একে জাতীয় উদ্যান হিসেবে ঘোষণা করে। তেইদে জাতীয় উদ্যান স্পেনের সবচেয়ে প্রাচীন ও বৃহৎ জাতীয় উদ্যান। ইউনেস্কো ১৯ জুন, ২০০৭ সালে উদ্যানটিকে বিশ্ব ঐতিহ্যবাহী স্থান হিসেবে স্বীকৃতি দেয়।
নাশপাতি
নাশপাতি বা নাশপাতি গাছ () রোজাসিয়ে পরিবারের "পাইরাস" () গণভূক্ত উদ্ভিদ ও তার ফলবিশেষ। ঠাণ্ডা অবস্থায় পাকা নাশপাতিতে চমৎকার সুগন্ধ রয়েছে। এগুলো রসালো তবে গাছে থাকা অবস্থায় ভালভাবে পাকে না। ফলের ৮৩ শতাংশই পানিতে পরিপূর্ণ। আবরণ অংশটি সবুজ অথবা লালচে প্রকৃতির হয়ে থাকে। ফলের কেন্দ্রস্থলটি বেশ নরম। জ্যাম, জেলি অথবা রসালো অবস্থায় বাজারজাতকরণ করা হয়ে থাকে। শক্ত ভূমিতে নাশপাতি গাছ ভাল জন্মে। ইউরোপ, আফ্রিকা এবং এশিয়া মহাদেশ থেকে গাছটির উৎপত্তি ঘটেছে বলে ধারণা করা হয়।
নাশপাতির ইংরেজি প্রতিশব্দ "পিয়ার" সম্ভবতঃ পাশ্চাত্য জার্মান শব্দ "পেরা" থেকে উদ্ভূত। প্রাচীন গ্রীসে নাশপাতি বমন বা বমি দূরীভূতজনিত চিকিৎসাকর্মে ব্যবহার করা হতো।
প্রাচীন বিশ্বের উৎপন্ন উদ্ভিদ হিসেবে এটি ইউরোপের পশ্চিমাংশ এবং উত্তর আফ্রিকার পূর্বাংশ থেকে শুরু করে এশিয়া মহাদেশের উপকূল অঞ্চল ও নমনীয় তাপমাত্রার এলাকাসমূহে দেখা যায়। মাঝারি আকৃতির গাছরূপে এটি ১০ থেকে ১৭ মিটার পর্যন্ত উচ্চতাসম্পন্ন। প্রায়শঃই এগুলো লম্বা ও সরু আকৃতির হয়ে থাকে। কিছু প্রজাতি গুল্মগুচ্ছের। পাতাগুলো সুবিন্যস্ত, সরল ও সাধারণ মানের যা ২ থেকে ১২ সে.মি. পর্যন্ত লম্বাটে হয় ও সবুজাভ। প্রজাতিভেদে পাতার আকার ডিম্বাকৃতি থেকে শুরু করে সরু ও তীক্ষ্ণ হয়।
অধিকাংশ প্রজাতির নাশপাতি গাছই পর্ণমোচী। কিন্তু দক্ষিণ-পূর্ব এশিয়ার দুই-একটি প্রজাতি চিরহরিৎ প্রকৃতির। শীতল আবহাওয়ায় বিশেষ করে -২৫°সে থেকে -৪০°সে তাপমাত্রায় এরা টিকে থাকে। চীরহরিৎ প্রজাতির নাশপাতি গাছ -১৫°সে তাপমাত্রা পর্যন্ত টিকে থাকতে পারে। এদের ফুলগুলো প্রধানতঃ সাদা হয়। তবে হলুদ কিংবা গোলাপী আকৃতিরও হয়ে থাকে। ফুলগুলোর ব্যাস গড়পড়তা ২-৪ সে.মি. ও পাঁচটি পুষ্পদল রয়েছে। আপেলের সাথে নাশপাতির সম্পর্ক রয়েছে। বন্য প্রজাতির নাশপাতি ফল ১-৪ সেন্টিমিটারবিশিষ্ট। কিন্তু চাষাবাদকৃত কিছু প্রজাতির ফলের দৈর্ঘ্য ১৮ সে.মি. এবং প্রস্থে ৮ সে.মি হতে পারে।
"পাইরাস কমুনিস" প্রজাতির চাষাবাদকৃত নাশপাতি গ্রীষ্মকাল এবং শরৎকালীন ফল। কিন্তু পরিপূর্ণভাবে পাকার পূর্বেই সবুজ অবস্থায় সংগ্রহ করা হয়। ফ্রান্সে দীর্ঘস্থায়ী সুগন্ধযুক্ত নাশপাতি সংগ্রহের জন্যে তিনটি পৃথক সময়কে প্রাচীনকাল থেকেই নির্ধারণ করে রাখা হয়েছে। ফল পাকার পনের দিন বা তারও পূর্বে প্রথমবার; এরপর এক সপ্তাহ কিংবা দশ দিন পর দ্বিতীয়বার এবং পূর্ণাঙ্গভাবে পাকার সময় শেষবার সংগৃহীত হয়। প্রথমবার সংগ্রহের ফলে সর্বশেষে খাবার উপযোগী করে রাখা হয়। নাশি নাশপাতিকে গাছে পাকার উপযোগী হিসেবে বিবেচনা করা হয়।
কার্ল রিটার
কার্ল রিটার (৭ আগস্ট, ১৭৭৯ – ২৮ সেপ্টেম্বর, ১৮৫৯) একজন প্রখ্যাত জার্মান ভূগোলবিদ। আলেকজান্ডার ফন হুমবোল্‌ড্‌টের সাথে সাথে তাঁকেও আধুনিক মানবীয় ভূগোলের অন্যতম স্থপতি হিসেবে গণ্য করা হয়। তিনি ১৮২৫ সাল থেকে মৃত্যুর পূর্ব পর্যন্ত বার্লিন বিশ্ববিদ্যালয়ের ভূগোল বিভাগের প্রধান হিসেবে দায়িত্ব পালন করেন। অনেকে তাঁকে "আরাম কেদারার ভূগোলবিদ" বলে সম্বোধন করে থাকেন।
আধুনিক ভূগোলের স্থপতি কার্ল রিটার (Carl Ritter) 7 আগস্ট 1779 সালে তৎকালীন প্রুশিয়া সাম্রাজ্যের কুইডলিনবার্গে জন্ম গ্রহণ করেন। কার্ল রিটার 1925 সালে বার্লিন বিশ্ববিদ্যালয়ে ভূগোল বিভাগ প্রতিষ্ঠা করেন এবং প্রতিষ্ঠাতা অধ্যাপক হিসাবে আমৃত্যু দায়িত্ব পালন করেন। তাঁকে আলেকজান্ডার ভন হামবোল্টের সাথে আধুনিক ভূগোলের জনক হিসাবে অ্যাখ্যায়িত করা হয়। কার্ল রিটার 28 সেপ্টেম্বর 1859 সালে বার্লিন শহরে মৃত্যুবরণ করেন। 
মাত্র দুই বছর বয়সে পিতার মৃত্যু হলে আর্থিক অনটনের কারণে তাঁর শিক্ষা গ্রহণ বন্ধ হয়ে যায়নি। পাঁচ বছর বয়সে তিনি স্থানীয় Schnepfenthal Salzmann School ভর্তি হন। সেখানে বিখ্যাত সুইস শিক্ষাবিদ Johann Heinrich Pestalozzi এর কাছে শিক্ষা লাভ করেন। তিনি মূলত জার্মান দার্শনিক ও ধর্মতত্ত্ব বিশেষজ্ঞ Johann Gottfried von Herder এর মানুষ ও পরিবেশের মিথোষ্ক্রিয়ার ধারণার উপর ভিত্তি করে ক্রিয়াত্বক নিয়মে শিক্ষাদান করতেন। ফলে Pestalozzi শ্রেণিকক্ষে পাঠদানের চেয়ে বিভিন্ন স্থান ভ্রমণ ও পর্যবেক্ষণের ভিত্তিতে শিক্ষা দিতেন। এই শিক্ষা তাঁকে প্রকৃতির উপর আগ্রহী করে তুলেছিল এবং পরবর্তী জীবনের ভিত তৈরী করেছিল। 
স্কুল শিক্ষা শেষে তিনি ফ্রাঙ্কফুটের একজন ব্যাংক কর্মকর্তা Bethmann Hollweg সাথে পরিচিত হন। Hollweg তাঁর সন্তানদের গৃহ শিক্ষকতার বিনিময়ে কার্ল রিটারের বিশ্ববিদ্যালয়ে পড়াশুনার ব্যয়ভার বহন করেন। তিনি University of Halle দুই বছর পড়াশোনা করেন। এখানে তিনি ইতিহাসে অধ্যায়নের পাশাপাশি ল্যাটিন ও গ্রিক ভাষায় পারদর্শিতা অর্জন করেন। পরবর্তীতে 1798 সালে ফ্রাঙ্কফুট শহরে চলে আসেন এবং পরবর্তী 14 বছর Hollweg সন্তানদের গৃহ শিক্ষকতা করেন। এসময় তিনি বিভিন্ন স্থানে ভ্রমণ করেন। ছাত্রদের সাথে ইতলী ও সুইজারল্যান্ড ভ্রমণ করেন। 1814 – 1819 সাল পর্যন্ত সময়কালে তিনি ছাত্রদের সঙ্গে Göttingen অবস্থান করেন। এই সময়ে তিনি ভূগোলের উপর বিস্তারিত অধ্যায়ন করেন।
কার্ল রিটার 1819 সালে ফ্রাঙ্কফুর্টে ইতিহাসের অধ্যাপক হন এবং 1821 সালে বার্লিন বিশ্ববিদ্যালয়ে (University of Berlin) ইতিহাস বিষয়ে অধ্যাপনার জন্য নিযুক্ত হন। তিনি সেখান থেকে 1821 সালে পিএইচডি ডিগ্রী অর্জন করেন। 1925 সালে তাঁকে Professor Extraordinarius হিসাবে নিয়োগ দেওয়া হয়। তিনি পার্শ্ববর্তী একটি মিলিটারী কলেজে পাঠদান করতেন। তিনি আফ্রিকা অভিযানে আগ্রহী ছিলেন। এজন্য তিনি Royal Geographical Society –র মত বিভিন্ন ব্রিটিশ সংগঠনের সাথে সম্পর্ক রেখেছিলেন। তিনি জার্মানীতে দাস ও বর্ণবাদ বিরোধী প্রচার- প্রচারণায় নিজেকে উৎসর্গ করেছিলেন। বিখ্যাত জার্মান অভিযাত্রী হেনরিখ বার্থ (Heinrich Barth)-এর প্রতিষ্ঠানিক শিক্ষক ছিলেন। হেনরিখ বার্থ উত্তর-পশ্চিম আফ্রিকা ভ্রমণ করেন। তিনি ট্রান্স সাহারা অঞ্চলের কৃতদাস ব্যবসা বন্ধের চুক্তিতে ব্রিটিশ সরকারের পক্ষে মধ্যস্থতা করেন।
১..তিনি ভৌগোলিক আলোচনায় মানবিক বিষয়ের উপর গুরুত্ব আরোপ করেন। 
২..ভূগোলে আঞ্চলিক দৃষ্টিভঙ্গির সূচনা করেন। অঞ্চলের শ্রেণীবিভাগটি হল—ক|| প্রথম ক্রম= পৃথিবী 
৪.. অভিজ্ঞতালব্ধ তথ্যের সংশ্লেষের মাধ্যমে ভূগোলকে অভিজ্ঞতালব্ধ বিজ্ঞান হিসাবে প্রতিষ্ঠা তিনি করেন।।
ভঙ্গিল পর্বত
'ভঙ্গিল পর্বত' মূলতঃ উঁচু-নিচু ভাজ বিশিষ্ট পর্বত। [ভূ-পৃষ্ঠ|ভূ-পৃষ্ঠের] কোনো অংশে প্রবল পার্শ্ব চাপের ফলে ভু-ভাগে ক্রমোন্নতি-অবনতির সৃষ্টি হলে সেই স্থানটিতে ভঙ্গিল পর্বত সৃষ্টি হয়। এধরনের পর্বতগুলো কখনো কখনো ৫০০০ মিটারেরও অধিক উচ্চতা সম্পন্ন হয়ে থাকে। পৃথিবীর প্রধান প্রধান পার্বত্য অঞ্চলগুলোতে এই ধরনের পর্বতের আধিক্য দৃষ্টিগোচর হয়। হিমালয়, আল্পস, আটলাস প্রভৃতি ভঙ্গিল পর্বতের প্রকৃষ্ট উদাহরণ।
ভঙ্গিল পর্বত সৃষ্টির কারণ হলো ভূ-ত্বকের শিলারাশিতে প্রবল পার্শ্ব চাপ। তবে এই পার্শ্ব চাপের উদ্ভব ঠিক কিভাবে ঘটেছে সেই সম্পর্কে অবশ্য ভূ-ত্ত্ববিদগণের মধ্যে মতভেদ রয়েছে। এই সম্পর্কিত প্রধান প্রধান ধারণাগুলো হলোঃ
উত্তপ্ত পৃথিবীর শীতলতা লাভের সময় এর শিলাসমূহের গাঠনিক ও ভৌতগুণাবলীর ভিন্নতার কারণে কোনো কোনো শিলা বা স্থান অধিক দ্রুত শীতল হলেও এর পার্শ্ববর্তী শিলা বা স্থানগুলো তখনও উত্তপ্ত অবস্থায় থাকার ফলে তাদের মধ্যে একপ্রকার টানের সৃষ্টি হয়; যার ফলে এধরনের স্থানগুলোতে অসমান ভূমিরূপ সৃষ্টি হয়।
আলফ্রেড ওয়েগনার তাঁর ভাসমান ভূ-ভাগ বিষয়ক ধারনায় এই মতবাদ ব্যক্ত করেন যে, পৃথিবীর প্রধান প্রধান প্লেটগুলো সর্বদা সচল থাকার ফলে যখন সেগুলো পরস্পর সন্নিকটবর্তী হয় তখন তাদের পার্শ্ব-সীমাস্থঃ ভূ-ভাগ প্রবল চাপে উথ্খিত ও অবনত হয়ে ভঙ্গিল পর্বতের সৃষ্টি করে।
ভূ-অভ্যন্তরে বা এর বহিঃভাগে নানাবিধ কারণে ভূ-আলোড়নের সৃষ্টি হয়। কখনো কখনো এসকল প্রবল ভূ-আন্দোলনের ফলে শিলা সমূহে প্রবল চাপ পড়ে, ফলে সেসব স্থানের ভূ-ভাগে উন্নতি-অবনতির দ্বারা ভঙ্গিল পর্বতের সৃষ্টি হয়।
ভূ-অভ্যন্তরে বিভিন্ন তেজষ্ক্রিয় পদার্থের উপস্থিতি, পানির প্রবেশ, তাপমাত্রার হ্রাস বা বৃদ্ধি, চাপের হ্রাস বা বৃদ্ধি প্রভৃতি কারণে সাম্যাবস্থার বিপর্যয় ঘটে এবং এর ফলে ভূ-পৃষ্ঠের উর্দ্ধাংশে ভাজের সৃষ্টি হয়।
নিম্নভূমিতে পাললিক শিলার সঞ্চয়নের ফলে কালক্রমে সেখানে বায়ু-পানির প্রবাহ ও তাপ ও চাপের প্রভাবে ভূমির উন্নতি ও অবনতি ঘটার মাধ্যমে ভঙ্গিল পর্বতের সৃষ্টি হয়।
== সৃষ্টির প্রক্রিয়া =
1.নামকরনের তাতপর্য-পাললিক শিলাস্তরে ভাজ পড়ে উচু হয়ে এই শিলাস্তর সুষ্টি বলে একে ভঙ্গিল পর্বৎ বলে।
ভারতের হিমালয়, ইউরপের আল্পস, ঊত্তর আমেরিকার রকি, দাখইন আমেরিকার আন্দিজ
ভাসমান ভূ-ভাগ তত্ত্ব
ফেরা
ফেরা ২০১২ সালের একটি বাংলা প্রামাণ্য চলচ্চিত্র। প্রসূন রহমান পরিচালিত ও ক্যাথরিন মাসুদ প্রযোজিত আন্তর্জাতিক খ্যাতিসম্পন্ন চলচ্চিত্র পরিচালক তারেক মাসুদের সাক্ষাৎকারভিত্তিক একটি প্রামাণ্য চলচ্চিত্রটি নির্মিত হয়েছে তারেক মাসুদ মেমোরিয়াল ট্রাস্টের ব্যান্যারে। তারেক মাসুদের প্রথম মৃত্যুবার্ষিকী দিবস, ১২ আগস্ট, ২০১২ সালে শাহবাগের জাতীয় গ্রন্থাগার মিলনায়তনে চলচ্চিত্রটির উদ্বোধনী প্রদর্শন প্রদর্শিত হয়। পরবর্তীতে ১৩ আগস্ট, ২০১২ সালে সময় টিভিতে ছবিটি সম্প্রচারিত হয়।
ওজোন স্তর
ওজোন স্তর (Ozone layer) হচ্ছে পৃথিবীর বায়ুমন্ডলের একটি স্তর যেখানে তুলনামূলকভাবে বেশি মাত্রায় ওজোন গ্যাস থাকে। এই স্তর থাকে প্রধানতঃ স্ট্র্যাটোস্ফিয়ারের নিচের অংশে, যা ভূপৃষ্ঠ থেকে কমবেশি ২০-৩০ কিমি উপরে অবস্থিত। এই স্তরের পুরুত্ব স্থানভেদে এবং মৌসুমভেদে কমবেশি হয়।
বায়ুমণ্ডলে ওজোনের প্রায় ৯০ শতাংশ স্ট্রাটোস্ফিয়ারের মধ্যে অন্তর্ভুক্ত করা হয়। ওজোন কেন্দ্রীকরণ প্রায় ২০ এবং ৪০ কিলোমিটার (৬৬,০০০ এবং ১৩১,০০০ ফুট), তারা যেখানে মিলিয়ন প্রতি প্রায় ২ থেকে ৮ অংশ থেকে পরিসীমার মধ্যে সর্বশ্রেষ্ঠ হয়। যদি এই ওজোনের সবটুকু অংশ সমুদ্রতল এর বায়ু চাপ দ্বারা সংকুচিত করা হয় তাহলে এটি শুধুমাত্র ৩ মিলিমিটার (১/৮ ইঞ্চি) পুরু হবে!
ফরাসী পদার্থবিদ চার্লস ফ্যব্রি এবং হেনরি বুইসন ১৯৩০ সালে ওজোন স্তর আবিষ্কার করেন। পরবর্তীতে ব্রিটিশ আবহাওয়াবিদ জি এম বি ডবসন ওজোনস্তর নিয়ে বিস্তর গবেষণা করেন। ১৯২৮ সাল থেকে ১৯৫৮ সালের মধ্যে তিনি ওজোন পর্যবেক্ষণ স্টেশনসমূহের একটি নেটওয়ার্ক তৈরি করেন।
ওজোনস্তরে ওজোনের ঘনত্ব খুবই কম হলেও জীবনের জন্যে এটি খুবই গুরুত্বপূর্ণ। সূর্য থেকে আগত ক্ষতিকর অতিবেগুনী রশ্মি এটি শোষণ করে নেয়। ওজোন স্তর সূর্যের ক্ষতিকর মধ্যম মাত্রার(তরঙ্গদৈর্ঘ্যের) শতকরা ৯৭-৯৯ অংশই শোষণ করে নেয়, যা কিনা ভূ-পৃষ্ঠে অবস্থানরত উদ্ভাসিত জীবনসমূহের সমূহ ক্ষতিসাধন করতে সক্ষম। মধ্যম তরঙ্গদৈর্ঘ্যের সূর্যের এই অতিবেগুণী রশ্মি মানব দেহের ত্বক এমনকি হাড়ের ক্যান্সার সহ অন্যান্য মারাত্মক ব্যাধি সৃষ্টিতে সমর্থ। এই ক্ষতিকর রশ্মি পৃথিবীর জীবজগতের সকল প্রাণের প্রতি তীব্র হুমকি স্বরূপ। বায়ুমন্ডলের ওজোন স্তর প্রতিনিয়তই এই মারাত্নক ক্ষতিকর অতিবেগুণী রশ্নিগুলোকে প্রতিহত করে পৃথিবীর প্রাণিকুলকে রক্ষা করছে।
ওজোন স্তরের অত্যন্ত গুরুত্বপূর্ণ এই ভূমিকার জন্য জাতিসংঘ সাধারণ পরিষদের অধিবেশনে ওজোন লেয়ার সংরক্ষণের জন্য আন্তর্জাতিক দিবস হিসেবে সেপ্টেম্বরের ১৬ তারিখটি মনোনীত করেছে।
চম্পাবতের বাঘিনী
চম্পাবতের বাঘিনী উনিশ শতকের এক কিংবদন্তী মানুষখেকো বাঘিনী। বেঙ্গল টাইগার উপপ্রজাতির এ বাঘিনী নেপাল ও ভারতের উত্তরখণ্ডে অবস্থিত কুমায়ন জেলার প্রায় ৪৩০ জন মানুষকে হত্যা করেছিল। ১৯০৭ সালে জিম করবেট বাঘিনীটিকে গুলি করে মারেন।
নেপালে দুইশ'রও ওপর মানুষ হত্যার পর নেপালী সেনাবাহিনী বাঘিনীটিকে তাড়িয়ে ভারতের দিকে নিয়ে আসে। সারদা নদী পাড়ি দিয়ে সে ভারতীয় ভূখণ্ডে প্রবেশ করে এবং কুমায়ন জেলায় হত্যাকান্ড চালিয়ে যায়। বাঘিনীটি এতই সাহসী ছিল যে সে তার সব শিকার ধরত দিনের আলোয়, রাতের অন্ধকারে নয়।
১৯০৭ সালে বাঘিনী চম্পাবত নগরে ১৬ বছর বয়সী এক কিশোরীকে হত্যা করে। পরদিন জিম করবেট বাঘিনীটিকে গুলি করে হত্যা করেন। ময়নাতদন্তে বের হয়, বাঘিনীর ডান পাশের উভয় শ্বদন্ত (উপরের ও নিচের) ভাঙা। উপরের শ্বদন্ত অর্ধেক ভাঙা আর নিচেরটি একেবারে গোড়া থেকে ভাঙা। করবেটের মতে, এ শারিরীক অক্ষমতার কারণেই বাঘিনীটি তার স্বাভাবিক শিকার ধরতে পারত না। মানুষ খুন করতে বাধ্য হত।
চম্পাবত শহরে একটি সিমেন্টের নির্দেশকের সাহায্যে যে জায়গাটিতে বাঘিনীকে হত্যা করা হয়েছিল তা চিহ্নিত করা হয়েছে। প্রকৃতপক্ষে যে জায়গাটিতে করবেট বাঘিনীটি মেরেছিলেন তা ঐ সিমেন্টের নির্দেশক থেকে প্রায় এক কিলোমিটার দূরে অবস্থিত। বাঘিনী ও তার মৃত্যুর ঘটনা করবেট তাঁর "কুমায়ুনের মানুষখেকো" ("Man-Eaters of Kumaon", 1944) গ্রন্থে বর্ণনা করেছেন।
পালং শাক
পালং শাক ("Spinacia oleracea") এমারান্থাসি পরিবারভুক্ত এক প্রকার সপুষ্পক উদ্ভিদ। এটি জনপ্রিয় শাক ও সবজি। এর আদিবাস মধ্য ও দক্ষিণ-পশ্চিম এশিয়া। এটি একবর্ষজীবি উদ্ভিদ, তবে দ্বিবর্ষজীবি পালং গাছ হতে পারে যদিও বিরল। পালং গাছ ৩০ সেমি পর্যন্ত লম্বা হয়। বাংলাদেশে শীতকালে এর চাষ হয়। এর পাতা একান্তর, সরল, ডিম্বাকার বা ত্রিভূজাকার। এই পাতার আকার ২-৩০ সেমি লম্বা ও ১-১৫ সেমি চওড়া হতে পারে। গাছের গোড়ার দিকের পাতাগুলো বড় বড় এবং উপরের দিকের পাতাগুলো ছোট হয়। এর ফুল হলদেটে সাদা, ৩-৪ মিমি ব্যাসবিশিষ্ট হয়। এর ফল ছোট, শক্ত, দানাকৃতির ও গুচ্ছাকার। ফলের আকার আড়াআড়ি ৫-১০ মিমি; এতে বেশ কয়েকটি বীজ থাকে।
পালং শাকের বর্ণনার প্রাচীনতম নিদর্শন পাওয়া গেছে চীনে। সেখানে বলা হয়েছে, এই শাক নেপাল থেকে চীনে এসেছে (সম্ভবতঃ ৬৪৭ খৃঃ)।
পালং শাক অত্যন্ত পুষ্টিকর। এতে আছে প্রচুর এন্টিঅক্সিডেন্ট। তাজা এবং অল্পসেদ্ধ করে খেলে বেশি এন্টিঅক্সিডেন্ট লাভ করা যায়। ভিটামিন-বি ১৯৪১ সালে প্রথম পালং শাকে আবিষ্কৃত হয়েছিল
আলফ্রেড ওয়েগনার
আলফ্রেড ভেগেনার একজন জার্মান ভূ-তত্ত্ববিদ, আবহাওয়াবিদ ও মেরু বিষয়ক গবেষক। তিনি তাঁর "ভাসমান ভূ-ভাগ তত্ত্বের" জন্য বিখ্যাত হয়ে আছেন। তাঁর অন্যান্য প্রধান অবদানের মধ্যে রয়েছে জেট স্ট্রিমের প্রবাহ বিষয়ক আলোচনা, মেরু অঞ্চলের আবহাওয়া ও জলবায়ু নিয়ে করা বিশদ গবেষণা, মেরুর অঞ্চলের বরফের জমাটবদ্ধতা বিষয়ক গবেষণা প্রভৃতি।
১৮৮০ সালের ১ নভেম্বর জার্মানির বার্লিনে জন্মগ্রহণ করেন। তার পুরো নাম আলফ্রেড লোথার ভেগেনার। তার পিতা রিখার্ড ভেগেনার ছিলেন একজন শিক্ষক। ভেগেনার ১৯০৫ সালে আবহাওয়া বিষয়ে পিএইচ.ডি. ডিগ্রি অর্জন করেন।
=== ১ম অভিযান
১৯০৬ সালে ভেগেনার গ্রিনল্যান্ডে তার তিনটি অভিযানের প্রথমটিতে অংশগ্রহণ করেন।
ড্যানিশ Ludvig Mylius - Erichsen নেতৃত্বে অভিযানে উদ্দেশ্য , গ্রীনল্যান্ড এর উত্তর - পূর্ব উপকূলে শেষ প্রসারিত অন্বেষণ ছিল . Wegener gauges আর্কটিক জলবায়ু আবহাওয়া পর্যবেক্ষণ জন্য প্লেন এবং বেলুনের ইনস্টল যেখানে গ্রীনল্যান্ড Danmarks Havn , প্রথমে আবহাওয়া পর্যবেক্ষণ স্টেশন নির্মিত. তিনি আর্কটিক মধ্যে মৃত্যুর সঙ্গে তার প্রথম জানাশোনা তৈরি : একটি হাতুড়িবিশেষ সঙ্গে অন্বেষণ যাত্রা সময়, যুদ্ধযাত্রা এর নেতা এবং একই দুটি অন্যান্য সদস্যদের মারা যান.
1908 সালে ফেরার তারিখে, এবং প্রথম বিশ্বযুদ্ধের প্রারম্ভে পর্যন্ত, Wegener একটি আবহবিদ্যা অধ্যাপক, জ্যোতির্বিদ্যা ও Magdeburg মধ্যে মহাজাগতিক পদার্থবিদ্যা অভ্যাস ছিল . 1909 থেকে 1910 থেকে তিনি তিনি গ্রীনল্যান্ড তার যুদ্ধযাত্রা দ্বারা প্রাপ্ত ফলাফল অনেক ব্যবহার , যার জন্য , বায়ুমন্ডলের তার বই তাপগতিবিদ্যা কাজ .
Magdeburg মধ্যে ছাত্র এবং সহকর্মীদের Wegener বিশেষ করে তার প্রতিভা esteemed ; জটিল বিষয় সহজ এবং পরিষ্কারভাবে নতুন আবিষ্কারের ফলাফল ব্যাখ্যা করতে পারে. এই বছর Wegener সবচেয়ে সৃজনশীল সময়ের চিহ্নিত : নভেম্বর 6, 1912 তিনি মহীসঞ্চরণ তার প্রথম হাইপোথিসিস উপস্থাপন . এটা তিনি অন্য 1913 সালে তার স্ত্রী যারা ​​ওঠে ​​কোপেন , পূরণ যে এই বছর সময় ছিল .
আলফ্রেড ভেগেনারকে বর্তমানকালে তাঁর কালজয়ী "ভাসমান ভূ-ভাগ তত্ত্বের" জন্য অধিক স্মরণ করা হয়ে থাকে; যা পরবর্তীতে "প্লেট টেকটোনিক তত্ত্ব" দ্বারা আরো সুসংহত ও সুসংগঠিত হয়েছে।
১৯১২ সালে ভেগেনার এই তত্ত্বটি প্রকাশ করেন। এই তত্ত্বের মূল ভাষ্য হচ্ছে, "মহাদেশগুলো একসময় পরস্পর সংযুক্ত ছিলো এবং পরবর্তীতে তারা পরস্পরের নিকট হতে দূরে সর যায়।"
মহাদেশীয় প্রবাহ
ভাসমান ভূ-ভাগ তত্ত্ব বা মহাদেশীয় প্রবাহ () এর মতে যে পৃথিবীর ভূ-ভাগগুলো ভাসমান অবস্থায় রয়েছে এবং তারা ক্রমে পরস্পর যুক্ত বা বিযুক্ত হচ্ছে। আলফ্রেড ভেগেনার ১৯১২ সালে এই তত্ত্বটি প্রদান করেন; যা পরবর্তীতে "প্লেট টেকটোনিক তত্ত্ব" দ্বারা আরো সুসংহত ও সুসংগঠিত হয়েছে।
১৯১২ সালে ওয়েগনার এই তত্ত্বটি প্রকাশ করেন। এই তত্ত্বের মূল ভাষ্য হচ্ছে, " ত্রিশ কোাটি বছর পূর্বে কার্বনিফেরাস যুগে দেশগুলো একসময় পরস্পর সংযুক্ত ছিলো। এদের বলা হতো প্যানগিয়া বা সুপারকন্টিনেন্ট । আর এর চর্তুদিকে প্যানথালাস নামে সাগরের অস্তিত্ব ছিলো। ১৮শ কোটি বছর পূর্বে এরা গন্ডোয়ানা এবং লোরেশিয়া নামক দুইভাগে ভাগ হয়। যার মধ্যে বৃহত্তর ভারত, অস্ট্রেলিয়া, দক্ষিণ আমেরকা, এন্টার্কটিকা এবং আফ্রিকা একসাথে যুক্ত ছিল যা দক্ষিণ-পূর্ব ভারতের গন্ডোয়ানা রাজ্যের নামানুসারে গন্ডোয়ানা ভূভাগ নামে পরিচিত হয়। আর ইউরেশিয়া সহ বাকি অংশ নিয়ে লোরেশিয়া তৈরী হয়। এদের মাঝে তৈরী হয় টেথিস সাগর। এর পরে ধীরে ধীরে তারা পরস্পরের নিকট হতে দূরে সরে যায় এবং আজ থেকে প্রায় ৪০ হাজার বছর পূর্বে তারা বতর্মান অবস্থানে আসে। এসময় টেথিস সাগর থেকে হিমালয়, লোহিত সাগর এবং ভারত মহাসাগর তৈরী হয়।" যার সমর্থনে তিনি দেখান যে, উত্তর আমেরিকার পূরব তীর ও ইউরোপের পশ্চিম তীর কাছাকাছি এনে মিলালে খাপে খাপ মিলে যায়। একই কথা সাউথ আমেরিকা ও আফ্রিকা আবার মাদাগাস্কার ও ভারত এর বেলায় ও খাটে। এই থিওরীই কন্টিনেন্টাল ড্রিফট বা মহাদেশীয় সন্তরণ নামে পরিচিত যা তখন গুরুত্ব না পেলেও পরবর্তীকালে আলোর মুখ দেখে।
আব্রাহাম ওরতিলউস (১৫৯৬), থিওডর ক্রিস্টোফার লিলিয়েনথাল (১৭৫৬), আলেকজান্ডার ফন হুমবোল্‌ড্‌ট্ (১৮০১ ও ১৮৪৫), এবং আরো অনেকে ইতোপূর্বে উল্লেখ করেন, মহাদেশগুলোর বিভিন্ন অংশ পরস্পর সামঞ্জস্যপূর্ণ এবং এরা সম্ভবত পূর্বে কোনো একসময় একসাথে যুক্ত ছিল।
ডুমুর
ডুমুর (; ) মোরাসিয়ে গোত্রভূক্ত ৮৫০টিরও অধিক কাঠজাতীয় গাছের প্রজাতিবিশেষ। এ প্রজাতির গাছ, গুল্ম, লতা ইত্যাদি সম্মিলিতভাবে ডুমুর গাছ বা ডুমুর নামে পরিচিত।
ডুমুর নরম ও মিষ্টিজাতীয় ফল। ফলের আবরণ ভাগ খুবই পাতলা এবং এর অভ্যন্তরে অনেক ছোট ছোট বীজ রয়েছে। এর ফল শুকনো ও পাকা অবস্থায় ভক্ষণ করা যায়। উষ্ণ জলবায়ু অঞ্চলে এ প্রজাতির গাছ জন্মে। কখনো কখনো জ্যাম হিসেবে এর ব্যবহার হয়ে থাকে। এছাড়াও, স্ন্যাকজাতীয় খাবারেও ডুমুরের প্রয়োগ হয়ে থাকে।
ডুমুর কয়েক প্রজাতির হয়। বাংলাদেশে সচরাচর যে ডুমুর পাওয়া যায় ("Ficus hispida") তার ফল ছোট এবং খাওয়ার অনুপযুক্ত। এর আরেক নাম 'কাকডুমুর'। এই গাছ অযত্নে-অবহেলায় এখানে সেখানে ব্যাপক সংখ্যায় গজিয়ে ওঠে। গাছ তুলনামূলকভাবে ছোট। এটি এশিয়ার অনেক অঞ্চলে এবং অস্ট্রেলিয়ায় পাওয়া যায়। পাখিরাই প্রধানত এই ডুমুর খেয়ে থাকে এবং পাখির বিষ্ঠার মাধ্যমে বীজের বিস্তার হয়ে থাকে। অনেক এলাকায় এই ডুমুর দিয়ে তরকারি রান্না করে খাওয়া হয়। এই ডুমুরের পাতা শিরিশ কাগজের মত খসখসে। এর ফল কান্ডের গায়ে থোকায় থোকায় জন্মে।
মধ্যপ্রাচ্যে যে ডুমুর (আঞ্জির) পাওয়া যায় ("Ficus carica") তার ফল বড় আকারের; এটি জনপ্রিয় ফল হিসেবে খাওয়া হয়। বানিজ্যিকভাবে এর চাষ হয়ে থাকে আফগানিস্তান থেকে পর্তুগাল পর্যন্ত। এর আরবি নাম 'তীন'; হিন্দি, উর্দু, ফার্সি ও মারাঠি ভাষায় একে 'আঞ্জির' বলা হয়। এই গাছ ৬ মিটার পর্যন্ত লম্বা হয়। এর আদি নিবাস মধ্যপ্রাচ্য।
জগডুমুর বা যজ্ঞডুমুর নামে আরেক প্রজাতির ডুমুর রয়েছে, যার বৈজ্ঞনিক নাম "Ficus racemosa". মূলত এই প্রকার ডুমুর তরকারি করে খাওয়া হয়।
এছাড়া অশ্বত্থ বা পিপল নামে আরেকটি ডুমুর জাতীয় গাছ আছে, যার বৈজ্ঞানিক নাম "Ficus religiosa"। এটি বটগোত্রীয় বৃক্ষ, এর পাতার অগ্রভাগ সূচাল।
উপরিউক্ত প্রজাতি ছাড়াও ডুমুরের আরো অনেক প্রজাতি রয়েছে।
হিন্দুদের ক্ষেত্রে অশ্বত্থ একটি ধর্মীয় গাছ। ধর্মগ্রন্থ কুরআনে 'ত্বীন' (আঞ্জির) নামে একটি অনুচ্ছেদ বা সূরা রয়েছে। সেখানে এই ফলকে আল্লাহর বিশেষ নিয়ামত বা অনুগ্রহরূপে ব্যক্ত করা হয়েছে। বাইবেলে এই ফলের উল্লেখ আছে ; সেখানে বলা হয়েছে, ক্ষুধার্ত যীশু একটি ডুমুর (আঞ্জির) গাছ দেখলেন কিন্তু সেখানে কোনো ফল ছিল না, তাই তিনি গাছকে অভিশাপ দিলেন। বৌদ্ধ ধর্মেও এই গাছ পবিত্র হিসেবে গণ্য। গৌতম বুদ্ধ যে বোধিবৃক্ষতলে মোক্ষ লাভ করেন তা ছিল অশ্বত্থ গাছ, যা একটা ডুমুর জাতীয় গাছ ("Ficus religiosa" বা Pipal)।
জারণ
জারণ হলো এক প্রকারের বিক্রিয়া যাতে কোনো রাসায়নিক সত্তা (অণু, পরমাণু, মূলক বা আয়ন) ইলেকট্রন প্রদান করে। জারণ বিক্রিয়ায় অংশগ্রহণ করে যে সত্তা তাকে বিজারক ও যার দ্বারা জারণ সংঘটিত হয় তাকে জারক বলে। যে পদার্থটির জারণ ঘটে, তা জারিত হয়েছে বলা হয়।
যে বিক্রিয়ায় কোনো মৌল বা যৌগে কোনো তড়িৎ ঋণাত্বক পরমাণু বা মূলক সংযুক্ত হয় বা তাদের অনুপাত বৃদ্ধি পায় অথবা কোনো তড়িৎ ধনাত্বক পরমাণু বা মূলকের অপসারণ ঘটে বা তাদের অনুপাত হ্রাস পায়, সেই বিক্রিয়াকে জারণ বলা হয়।
সোডিয়াম ও ক্লোরিন বিক্রিয়া করে সোডিয়াম ক্লোরাইড তৈরি হওয়া (2Na+Cl=2NaCl) এধরণের জারণ প্রক্রিয়ার একটি উদাহরণ। এ বিক্রিয়ায় সোডিয়াম পরমাণুর সাথে তড়িৎ ঋণাত্বক ক্লোরিন সংযুক্ত হয়েছে। সুতরাং সোডিয়ামের জারণ ঘটেছে।
জারণ বিক্রিয়া একটি যুগপৎ বিক্রিয়া। এটি বিজারণ বিক্রিয়ার সাথে একইসাথে সংঘটিত হয়। যেমন উপরের উদাহরণে একইসাথে ক্লোরিনের বিজারণ ঘটেছে। উক্ত বিক্রিয়ায় সোডিয়াম একটি ইলেকট্রন দান করে এবং যুগপৎভাবে ক্লোরিন সেটি গ্রহণ করে। ফলে বিক্রিয়ায় সোডিয়াম বিজারক ও ক্লোরিন জারক। 
Na -e→Na (ইলেকট্রন দান বা জারণ)
Cl+e→Cl (ইলেকট্রন গ্রহণ বা বিজারণ)
আঞ্জির
আঞ্জির হচ্ছে ডুমুর জাতীয় এক ধরনের ফল। এর গাছের বৈজ্ঞানিক নাম "Ficus carica" । এটি Moraceae পরিবারের "Ficus" গণের একটি সপুষ্পক উদ্ভিদ। 
"ফাইকাস" গণভুক্ত প্রায় ৮০০ প্রজাতির মধ্যে আঞ্জির সবচেয়ে গুরুত্বপূর্ণ প্রজাতি। এই ফলের আকার কাকডুমুর-এর চাইতে বড়; এটি একটি জনপ্রিয় মিষ্টি ও রসালো ফল। আঞ্জির গাছ ৬ মিটার পর্যন্ত লম্বা হয়ে থাকে। হিন্দি, মারাঠি, ফার্সি ও উর্দু ভাষায় এই ফলকে "আঞ্জির" বলা হয় এবং আরবি ভাষায় এর নাম "ত্বীন" ।
পৃথিবীর অনেক দেশে এর চাষ হয়, বিশেষ করে মধ্যপ্রাচ্য এবং পশ্চিম এশিয়ায় এটি বাণিজ্যিকভাবে উৎপাদন করা হয় এবং এটি হলও একটি গুরুত্বপূর্ণ অর্থকরী ফসল। আফগানিস্তান থেকে পর্তুগাল পর্যন্ত এই ফলের বাণিজ্যিক চাষ হয়ে থাকে। এর আদি নিবাস মধ্যপ্রাচ্য।
মুসলিম ধর্মগ্রন্থ কুরআনে 'ত্বীন' (আঞ্জির) নামে একটি অণুচ্ছেদ বা সূরা রয়েছে। সেখানে এই ফলকে আল্লাহর বিশেষ নিয়ামত বা অণুগ্রহরূপে ব্যক্ত করা হয়েছে। বাইবেলে এই ফলের উল্লেখ আছে; সেখানে বলা হয়েছে, ক্ষুধার্ত যীশু একটি আঞ্জির গাছ দেখলেন কিন্তু সেখানে কোনো ফল ছিল না, তাই তিনি গাছকে অভিশাপ দিলেন।
টিআরএক্স২
TRX2 একটি প্রাকৃতিক চুল ক্ষতি জনিত চিকিৎসা যেটা শিল্পজাত এবং উদ্বর্তিত করে Oxford BioLabs ২০১১ সালের যুক্তরাজ্য বাজারে। ২০০৮ সালের আগস্ট এ অক্সফোর্ড বিশ্ববিদ্যালয়ের কিছু প্রাক্তন বিজ্ঞানী দ্বারা এই কোম্পানীটি প্রতিষ্ঠিত হয়েছিল।
TRX2 নামটি প্রাচীন গ্রিক শব্দ নামের TRX2 trichos থেকে করা হয়, যার অর্থ চুল এবং ২ নম্বর অর্থাত দ্বিতীয় প্রজন্মের জন্য।
Minoxidil এর মত, TRX2 ছোট সক্রিয় প্রোটিন দ্বারা কাজ করে যা পটাসিয়াম চ্যানেল অভিহিত। এই চিকিত্সাতে রয়েছে "L-Carntine-tartrate", যা মানুষের ক্ষেত্রে চুল বৃদ্ধি প্রবৃত্ত তথ্যচিত্র।এই পণ্যটি খাদ্যতালিকাগত সম্পূরক, এটি একটি ঠিক ড্রাগ না, এবং অত:পর এটি এফডিএ FDA দ্বারা অনুমোদিত না।
দিয়াশলাই
দিয়াশলাই () হলো আগুন জ্বালানোর লক্ষ্যে ব্যবহৃত কাষ্ঠ শলাকাবিশেষ যার অগ্রভাগে সামান্য বারুদ লাগানো থাকে। শলাকার বারুদ প্রান্তটি উপযুক্ত খসখসে তলে ঘষা দিলে আগুন জ্বলে ওঠে। চলতি ভাষায় একে দেশলাই বলেও উল্লেখ করা হয়। এটি পরিপূর্ণ, নিয়ন্ত্রিত পন্থায় আগুন জ্বালানোর ঘরোয়া পদ্ধতি। সাধারণত: ছোট বাক্সে দিয়াশলাই-এর শলাকা বা কাঠিগুলো সাজিয়ে রাখা হয়। সচরাচর বাক্সের দুই বা এক পার্শ্বে দিয়াশলাই ঘষে আগুন জ্বালানোর খসখসে তল থাকে। নিরাপদ দিয়াশলাই বলতে এমন ধরেণর দিয়াশলাই বোঝানো হয় আগুন জ্বালানোর পর যার জ্বলন্ত বারুদমুখ খসে পড়ে যায় না।
সাধারণতঃ কাঠজাতীয় কাঠি দিয়ে দিয়াশলাই প্রস্তুত করা হয় ও দিয়াশলাই বাক্সে করে বিক্রয়ের উদ্দেশ্যে বিপণন কর্মকাণ্ডে সম্পৃক্ত করা হয়। এর এক প্রান্তের সম্মুখাংশে রাসায়নিক দ্রব্য বা বারুদ থাকে যা ফসফরাস দিয়ে তৈরী। গ্যাসের চূলা, ধূমপান, মশার কয়েলসহ বিভিন্ন নিত্য প্রয়োজনীয় কাজে দিয়াশলাইয়ের ব্যাপক ব্যবহার রয়েছে। ডজন কিংবা গ্রোস আকারে দিয়াশলাই পাইকারীভাবে বিক্রয় করা হয়। খুচরা পর্যায়েও দিয়াশলাই বাক্স বিক্রয় করা হয়ে থাকে। একটি বাক্সে গড়ে ৫০টি কাঠি থাকতে পারে।
দিয়াশলাইয়ের ইংরেজি প্রতিশব্দ "ম্যাচ" যা প্রাচীন ফরাসী শব্দ "মেসে" থেকে উদ্ভূত। "মেসে" মোমবাতির শলতে-কে নির্দেশ করতো।
ঐতিহাসিকভাবে ম্যাচ দড়ির দৈর্ঘ্যকে নির্দেশ করতো যা রাসায়নিক দ্রব্যের সংস্পর্শ রয়েছে ও ধারাবাহিকভাবে প্রজ্জ্বলনে সক্ষম। এগুলো হাল্কা আগুন প্রজ্জ্বলনে, বন্দুক ও কামানের জন্যে আগুন জ্বালানোয় ব্যবহৃত হতো। কতক ধরনের দিয়াশলাইকে তাদের প্রজ্জ্বলন ক্ষমতার উপর নির্ভর করে সংজ্ঞায়িত করা হয়। যেমন: "দ্রুতগামী দিয়াশলাই" ও "ধীরগতির দিয়াশলাই"। গঠনশৈলীর উপর নির্ভর করে ধীরগতির ৩০ সেন্টিমিটারবিশিষ্ট দিয়াশলাই এক ঘন্টা এবং দ্রুতগতির ৪ থেকে ৬০ সেন্টিমিটার দৈর্ঘ্যের দিয়াশলাই এক মিনিটে জ্বলতে সক্ষমতা প্রদর্শনে সক্ষম।
আধুনিককালের দিয়াশলাইয়ের পূর্ব-পুরুষ হিসেবে ৫৭৭ খ্রীষ্টাব্দে পাইন গাছের কাঠ দিয়ে ছোট ছোট টুকরোয় সালফারের প্রয়োগ ঘটানো হয়েছিল। উত্তরাঞ্চলীয় ঝু এবং চেন, নর্দান কি এলাকায় মোতায়েনকৃত সামরিক বাহিনীর সদস্যদের আহারের জন্যে শুষ্ক, দাহ্য পদার্থ প্রজ্জ্বলন, রান্না ও উত্তাপের জন্যে আগুনের দরকার পড়েছিল।
১৫৩০ সালের দিকে ইউরোপে বিভিন্ন ধরনের দিয়াশলাই প্রস্তুতের ধুম পড়ে যায়। কিন্তু ১৮০৫ সালে জীন চ্যান্সেল নামীয় ব্যক্তি কর্তৃক প্রথম আধুনিক, স্বয়ংক্রিয়ভাবে জ্বলনে সক্ষম দিয়াশলাই আবিস্কার করেন। ম্যাচের সম্মুখের অংশে পটাশিয়াম ক্লোরেট, সালফার, চিনি এবং রাবারের দ্রবণ ব্যবহার করা হতো। ছোট এসবেসটস বোতলে সালফিউরিক এসিডে পূর্ণ দ্রবণে প্রবেশ করিয়ে দেয়াশলাইয়ে আগুন জ্বালানো হতো।
দুর্ভাগ্যক্রমে ফসফরাস দিয়ে দিয়াশলাই তৈরীর ফলে ব্যবহারকারী ফসি জ এবং অন্যান্য হাড়ক্ষয়জনিত রোগের প্রাদুর্ভাব ঘটে। এছাড়াও, শ্বেত ফসফরাস ব্যবহারে ব্যক্তিদের প্রাণহানিকর ঘটনা ঘটতে থাকে। দিয়াশলাইয়ের সম্মুখাংশ গলাধঃকরণ করে মৃত্যু ও আত্মহত্যাজনিত ঘটনাগুলো ধারাবাহিকভাবে হতে থাকে। ১৮৪৫ সালে ভিয়েনায় প্রথমদিকে এ ধরনে ঘটনা ঘটে। নিউইয়র্কের সার্জনও এ জাতীয় নয়টি ঘটনা নিয়ে পাম্পলেট প্রকাশ করেন।
সূরা আন-নূর
সূরা আন নূর মুসলমানদের ধর্মীয় গ্রন্থ কুরআনের ২৪ তম সূরা। সূরার নামের বাংলা অর্থ আলো। এটি মাদানী সূরা। এ সূরায় হযরত আয়েশা রা. এর উপর দেওয়া অপবাদ খন্ডন করা হয়েছে।
পঞ্চম রুকূ’র প্রথম আয়াত তথা ৩৫ তম আয়াত থেকে সূরার নাম গৃহীত হয়েছে । উক্ত আল্লাহ নিজের পরিচয় তুলে ধরতে গিয়ে নূর শব্দ ব্যবহার করেছেন।
এ সূরাটি যে বনু মুসতালিক যুদ্ধের সময় নাযিল হয়, এ বিষয়ে সবাই একমত । কুরআনের বর্ণনা থেকে জানা যায় যে, হযরত আয়েশার (রা) বিরুদ্ধে মিথ্যাচারের ঘটনা প্রসংগে এটি নাযিল হয় । হযরত আয়েশা রা. বিরুদ্ধে আনা অভিযোগ (ইফকের ঘটনা) খন্ডন করে দেওয়া হয় এ সূরা নাজিলের মাধ্যমে।
সূরা ক্রমঃ ২৪, সূরার ধরণঃ মাদানী সূরা মোট আয়াতঃ ৬৪, রুকুঃ ৯
এ সূরায় ব্যভিচারের শাস্তি ঘোষণা করা হয়। কারো বিরুদ্ধে অহেতুক ব্যাভিচারের অপবাদ দেবার শাস্তি ঘোষিত হয়। ১১ নং আয়াতে হযরত আয়েশা রা. এর বিরুদ্ধে আনা অপবাদের জবাব দেওয়া হয়। ২৭ নং আয়াতে অনুমতি ছাড়া অপরের ঘরে প্রবেশ করতে নিষেধ করে আইন করা হয়। ৩০ ও ৩১ নং আয়াতে যথাক্রমে পুরুষ ও নারীদের জন্যে পর্দার বিধান দিয়ে দৃষ্ঠি নিচু করার নির্দেশ দেওয়া হয়। ৩১ আয়াতে গাইরে মাহরামদের (যাদের সাথে বিয়ে জায়েয কিন্তু দেখা দেওয়া হারাম) তালিকা দেওয়া হয়। ৩৫ আয়াতে আল্লাহ একটি উপমার দ্বারা নিজের পরিচয় তুলে ধরেছেন । পরবর্তী আয়াতগুলোতে সৃষ্ঠিজগতের প্রাকৃতিক ও বৈজ্ঞানিক কিছু নিদর্শনের প্রতি ইঙ্গিত করে পরকালের গুরুত্ব তুলে ধরা হয়েছে।
তুলা
তুলা () আঁশজাতীয় নরম পদার্থবিশেষ যা সংশ্লিষ্ট তুলা গাছের বীজের সাথে সম্পৃক্ত থাকে। তুলা দেখতে সাদা, লম্বা, পাতলা ও চুলের ন্যায় মিহি। তুলা গাছ থেকে সংগ্রহ করে সুতা, বালিশ, চিকিৎসা কর্মে ব্যবহারের উদ্দেশ্যে একত্রিত করা হয়। তৈরীকৃত সুতা দিয়ে কাপড় প্রস্তুত করে মানুষের পোষাকসহ অনেক ধরনের জিনিসপত্রে ব্যবহার করা হয়। প্রচণ্ড গরমে সুতি কাপড় পরিধানে বেশ আরাম অনুভূত হয়। খুবই হাল্কা বিধায় খুব সহজেই তুলা অনেক দূরে বাতাসের সাহায্যে স্বাধীনভাবে উড়ে যায়। এর ফলে প্রাকৃতিকভাবেই নিজের বংশবিস্তারে সক্ষমতা রয়েছে এটির। অনেক পূর্বেই মানুষ তুলার নরম, তুলতুলে অবস্থার সাথে পরিচিত হয়েছে এবং বস্ত্রখাতে একে সম্পৃক্ত করেছে। খুব দ্রুত বর্ধনশীল গাছ হিসেবে তুলা গাছের সুনাম রয়েছে।
চাষাবাদকৃত তুলাগাছ থেকে পেকে যাবার পূর্বেই বীজ সংগ্রহ করতে হয়। সংগৃহীত তুলার সাহায্যে সুতা প্রস্তুত করলেও তা তেমন টেকসই নয়; কিন্তু কয়েকটি সুতা একত্রিত করলে তা খুবই শক্ত ও মজবুত আকৃতি ধারন করে। বাজারজাতকরণের জন্য প্রয়োজনে ঐ সুতায় বিভিন্ন ধরনের রঙ দেয়া হয়।
তুলোর ইংরেজি প্রতিশব্দ কটন যা আরবি (আল) কুতন্‌ থেকে উদ্ভূত। আনুমানিক ১৪০০ খ্রীষ্টাব্দে এ শব্দের প্রচলন ঘটে। অনেক অনেক বছর পূর্বে তুলার আবিস্কার হয়েছে। তুলা মানব সভ্যতার ইতিহাসে প্রাচীনতম ফসলরূপে পরিগণিত। প্রত্নতাত্ত্বিক নিদর্শনসমূহ থেকে প্রাপ্ত তথ্য মোতাবেক জানা যায় যে প্রায় সাত হাজার বছর পূর্বে তুলার ব্যবহার শুরু হয়। বর্তমানে প্রাকৃতিক তন্তু হিসেবে এর ব্যবহার অব্যাহত আছে। পৃথিবীর সকল দেশের, সকল শ্রেণীর মানুষ তুলা দিয়ে তৈরী কাপড় ও তুলাজাত অন্যান্য পণ্য ব্যবহার করে আসছেন।
তুলা প্রাকৃতিক তন্তু হিসেবে তুলা গাছ থেকে পাওয়া যায়। কয়েক ধরনের তুলা গাছ প্রকৃতিতে পাওয়া যায়। তন্মধ্যে গুল্মজাতীয় কিছু তুলা গাছ বুনো পরিবেশে বিশ্বব্যাপী গ্রীষ্মমণ্ডলীয় ও উপ-গ্রীষ্মমণ্ডলীয় এলাকাসমূহে জন্মায়। বুনো প্রজাতির বেশীরভাগ তুলা গাছই অস্ট্রেলিয়া এবং আফ্রিকা মহাদেশের পর মেক্সিকোতে উৎপন্ন হয়। অধিকাংশ তুলাই অর্থকরী ফসলরূপে জমিতে উৎপাদন করা হয় যা পরবর্তীতে কাপড় তৈরীর উদ্দেশ্যে জমায়েত করা হয়। তুলার খামারগুলো আফ্রিকা, এশিয়া, ইউরোপ, অস্ট্রেলিয়াসহ আমেরিকায় দেখা যায়। বিশ্বব্যাপী হাজার হাজার একর জমি তুলা চাষে ব্যবহার করা হচ্ছে। প্রাচীন ইতিহাসের ক্ষণস্থায়ী, মোটা কাপড়ের তুলনায় নিত্য-নতুন প্রজাতির তুলা গাছের মাধ্যমে আধুনিক বিশ্বের উপযোগী দীর্ঘস্থায়িত্ব, মসৃণ কাপড় তৈরী হচ্ছে। তুলার নিজস্ব ওজন নিয়ে ২৪ থেকে ২৭ গুণ পানি ধারণ করতে পারে। তুলা গাছের সকল অংশই কোন না কোন কাজে লাগে।
বর্তমানে তুলার বৈশ্বিক উৎপাদন বার্ষিক ২৫ মিলিয়ন টন যা বিশ্বের তুলা আবাদের উপযোগী ভূমির মাত্র আড়াই শতাংশ ব্যবহারে উৎপাদিত। ২০০৯ সালের তথ্য মোতাবেক, চীন বিশ্বের সর্ববৃহৎ তুলা উৎপাদনকারী দেশের মর্যাদা পেয়েছে। এরপরই রয়েছে ভারত। দেশ দু'টি যথাক্রমে ৩৪ মিলিয়ন বেল ও ২৪ মিলিয়ন বেল তুলা উৎপাদন করেছে। কিন্তু উৎপাদিত তুলার অধিকাংশই অভ্যন্তরীণ শিল্প-প্রতিষ্ঠানে ব্যবহার করা হয়। মার্কিন যুক্তরাষ্ট্র অনেক বছর যাবৎ সর্ববৃহৎ রপ্তানীকারক দেশ হিসেবে পরিগণিত। দেশটি ৪.৯ বিলিয়ন মার্কিন ডলার উপার্জন করেছিল। আফ্রিকা মহাদেশ থেকে ২.১ বিলিয়ন মার্কিন ডলার তুলা রপ্তানী করে। ১৯৮০ সাল থেকে আফ্রিকা তুলা বাণিজ্যে দ্বিগুণ অংশগ্রহণ করে। বিশ্বের শীর্ষস্থানীয় ৫টি তুলা রপ্তানীকারক দেশগুলো হচ্ছে - মার্কিন যুক্তরাষ্ট্র, ভারত, ব্রাজিল, অস্ট্রেলিয়া এবং উজবেকিস্তান। তুলা উৎপাদনবিহীন আমদানকারীকারক দেশগুলো হচ্ছে - কোরিয়া, তাইওয়ান, রাশিয়া, হংকং এবং জাপান।
সফেদা
সফেদা বা 'সবেদা' (; বৈজ্ঞানিক নাম: "Manilkara zapota") এক প্রকার মিষ্টি ফল। সফেদা গাছ বহুবর্ষজীবি, চিরসবুজ বৃক্ষ; এর আদি নিবাস মেক্সিকোর দক্ষিণাংশ, মধ্য আমেরিকা এবং ক্যারিবীয় অঞ্চল। পেটেনেস ম্যানগ্রোভ ইকো-অঞ্চলের উপকূলীয় ইউকাতানে এই গাছ প্রাকৃতিকভাবে বিস্তার লাভ করেছে। স্প্যানিশ উপনিবেশ আমলে এটি ফিলিপাইনে নেয়া হয়েছিল। বাংলাদেশ, ভারত, পাকিস্তান ও মেক্সিকোতে এর ব্যাপক উৎপাদন হয়।
সফেদা গাছ কিংবা এর চেয়েও লম্বা হতে পারে। এর কাণ্ডের ব্যাস পর্যন্ত হতে পারে। তবে সচরাচর এটি ৯-১৫ মিটার (৩০–৪৯ ফুট) লম্বা হয়; আর এর কাণ্ড এর বেশি মোটা হয় না। এই গাছ ঝড়-বাতাসে টিকে থাকতে পারে। এর ছালে প্রচুর সাদা আঠালো কষ থাকে, যা 'চিকল' নামে পরিচিত। দুধের ন্যায় কষগুলো বেশ আঠালো বিধায় তা একসময় চুইং গাম শিল্পখাতে অন্যতম উপাদান হিসেবে বিবেচিত হতো। আজটেক সভ্যতায় প্রস্তুতকৃত চুইং গামের কাঁচামাল ছিল এর কষ। এর পাতা সুন্দর, মাঝারি আকারের, সবুজ ও চকচকে। এগুলো একান্তর, উপবৃত্তাকার বা ডিম্বাকার, ৭-১৫ সে.মি. লম্বা হয়। এর ফুল সাদা, ঘন্টাকৃতির, ছয় খণ্ডবিশিষ্ট পাপড়ি-গুচ্ছে বিন্যস্ত।
সফেদা ফল বড় উপবৃত্তাকার 'বেরি' জাতীয়। এর ব্যাস ৫-১০ সেমি প্রসস্ত হয়। দেখতে অনেকটা মসৃণ আলুর মত। এর ভেতরে ২-৫ টি বীজ থাকে। ভেতরের শাস হালকা হলুদ থেকে মেটে বাদামি রঙের হয়। বীজ কালো। সফেদা ফলে খুব বেশি কষ থাকে। এটি গাছ থেকে না পাড়লে সহজে পাকে না। পেড়ে ঘরে রেখে দিলে পেকে নরম ও খাবার উপযোগী হয়। 
সফেদা ফল বেশ মিষ্টি। কাচা ফল শক্ত এবং 'স্যাপোনিন' (saponin) সমৃদ্ধ। 
সফেদা গাছ উষ্ণ ও ক্রান্তীয় অঞ্চল ছাড়া বাঁচে না। শীতল আবহাওয়ায় সহজেই মরে যায়। সফেদা গাছে ফল আসতে ৫-৮ বছর লাগে। এতে বছরে দুইবার ফল আসতে পারে যদিও গাছে সারা বছর কিছু কিছু ফুল থাকে।
ভার্জিন দ্বীপপুঞ্জে সফেদাকে বলা হয় 'মিস্পেল', হন্ডুরাস, এল-সালভাদর ও কিউবাতে এর নাম 'zapote', ডমিনিকান প্রজাতন্ত্র, কোস্টা-রিকা, কিউবা, পুয়ের্তো-রিকো, নিকারাগুয়া, কলম্বিয়া ও ভেনিজুয়েলাতে একে বলে 'níspero', বাহামায় এর নাম 'dilly', জ্যামাইকা ও অন্যান্য ক্যারিবীয় অঞ্চলে একে বলে 'naseberry', ব্রাজিল ও হাইতিতে বলা হয় 'sapoti', ফিলিপাইনে এর নাম 'chico' বা 'tsiko' এবং মেক্সিকো, হাওয়াই, দক্ষিণ ক্যালিফোর্নিয়া ও দক্ষিণ ফ্লোরিডায় একে বলা হয় 'chicosapote' বা 'chicozapote'।
ভারতে এর নাম 'চিকু' বা 'চিক্কু' ("चिक्कू" or "chiku", "चीकू,")। পাকিস্তানে এর নাম 'চিকু' বা 'আলুচা' ("چیکو" "chiku" বা "آلوچَہ" "âlucha")। ভারতের অন্য কিছু অঞ্চলে যেমন- তামিলনাড়ু, কেরালা, কর্ণাটক, অন্ধ্র প্রদেশ ইত্যাদিতে একে বলা হয় "sapota"। শ্রীলঙ্কায় এর নাম 'sapathilla' বা 'rata-mi'। বাংলাদেশ ও পূর্ব ভারতে এর নাম 'sobeda/sofeda' (সবেদা বা সফেদা)। মালদ্বীপে এর নাম "sabudheli" ("ސަބުދެލި")। ইন্দোনেশিয়ায় এর নাম 'sawo'। পশ্চিম সুমাত্রায় একে বলে 'saos'। ভিয়েতনামে এর নাম "hồng xiêm" (lit. Siamese persimmon), "lồng mứt" বা "xa pô chê"। এছাড়া থাইল্যান্ড, লাওস ও কম্বোডিয়ায় একে বলা হয় "lamoot" (ละมุด)।
প্রমিত মালয় ভাষায় এর নাম "ciku"। আর কেলান্তানীয় মালয় ভাষায় এর নাম "sawo nilo"। চীনে অনেকেই একে ভুল করে 'জিনসেং ফল' (人參果) হিসেবে অনুবাদ করে থাকেন। যদিও এর প্রকৃত চীনা নাম "heart fruit" (人心果) ।
ডেউয়া
ডেউয়া () ('ঢেউয়া', 'ডেলোমাদার', 'ডেউফল' বা 'ঢেউফল') এক ধরনের অপ্রচলিত টক-মিষ্টি ফল। এর সংস্কৃত নাম 'লকুচ' ও হিন্দী নাম 'ডেহুয়া'। ডেউয়া গাছের বৈজ্ঞানিক নাম "Artocarpus lacucha" বা "Artocarpus lakoocha" Roxb. এবং ইংরেজি নাম 'Monkey Jack' ()। এটি মোরাসিই পরিবারভুক্ত ক্রান্তীয় চিরসবুজ বৃক্ষ। এটি ভারতীয় উপমহাদেশের সর্বত্র এবং দক্ষিণ-পূর্ব এশিয়ায় প্রচুর জন্মে। এর কাঠ বেশ উন্নতমানের। এর ফল সুস্বাদু এবং উপকারী।
ডেউয়া গাছ বহু শাখা-প্রশাখা বিশিষ্ট, বড় আকারের বৃক্ষ। প্রায় ২০-২৫ ফুট উঁচু হয়, এর ছাল ধূসর-বাদামী রঙের। গাছের ভেতর সাদাটে কষ বা আঠা থাকে। এর পাতা ৬-১২ ইঞ্চি লম্বা ও ৪-৭ ইঞ্চি চওড়া হয়, যা অনেকটা কাকডুমুরের ("Ficus hispida") পাতার ন্যায়, তবে আকারে সামান্য বড়। স্ত্রী ও পুরুষ ফুল আলাদা। স্ত্রী ফুল আকারে বড়, বোঁটা ছোট ও মসৃণ। এ ফুলে পাঁপড়ি নেই, ছোট গুটির মত। স্ত্রী ফুল থেকে ফল হয়। ফল কাঁঠালের ন্যায় যৌগিক বা গুচ্ছফল। বহিরাবরন অসমান। কাচা ফল সবুজ, পাকলে বহিরাবরণ হলুদ। ভিতরের শাঁস লালচে হলুদ। ফলের ভেতরে থাকে কাঁঠালের ছোট কোয়ার (কোষের) মত কোয়া এবং তার প্রতিটির মধ্যে একটি করে বীজ থাকে। সাধারনতঃ মার্চ মাসে ফুল আসে এবং আগষ্ট মাসের দিকে ফল পাকতে শুরু করে। গাছ রোপনের উপযুক্ত সময় বর্ষাকাল।
• ইংরেজি: Lakoocha, Monkey Jack
• হিন্দি: लकूचा Lakoocha, लकूच Lakooch, लकूची Lakoochi, badahara, बढ़ल Barhal, Dahu, Dahua
• মনিপুরী: হৰীকোকথোঙ Harikokthong
• মারাঠী: बढहर Badhar, Kshudraphanas, phala
• তামিল: ilagusam, irappala, solaippakku, tinippalavu
• মালায়ালাম: chimpa, lakucham, pulinjakka
• কানাড়া: esuluhuli, lakucha, otehuli, vatehuli
• বাংলা: Dephal, Dahu, Deua
• উড়িয়া: Lakoocha
• উর্দু: Theitat
• অসমীয়: Bohot
• সংস্কৃত: ऐरावत Airawata, Amlaka, Dahu, Dridhavalkala, Granthimatphala
• নেপালী: बढहर Badhar
অরবরই
অরবরই, 'অড়বড়ই' বা 'অরবড়ই' একটি ছোট অপ্রচলিত টক ফল। এর ইংরেজি নাম 'Otaheite gooseberry', 'Malay gooseberry', 'Tahitian gooseberry', 'country gooseberry', 'star gooseberry', 'West India gooseberry' ইত্যাদি। অরবরই গাছের বৈজ্ঞানিক নাম "Phyllanthus acidus", যা 'Phyllanthaceae' পরিবারভুক্ত। বাংলাদেশের বিভিন্ন স্থানে এই ফলটিকে নলতা, লেবইর, ফরফরি, নইল, নোয়েল, রোয়াইল, রয়েল, আলবরই, অরবরি ইত্যাদি নামেও ডাকা হয়। ফলটির ব্যাস ০.৫ থেকে ১ সেমি পর্যন্ত হতে পারে। দেখতে হাল্কা হলুদ রং এর এই ফল এর ত্বক খাঁজ কাটা থাকে। পৃথীবির অনেক স্থানে অরবড়ই গাছ লাগানো হয় সৌন্দর্য-বৃক্ষ হিসেবে। বাংলাদেশে এই ফলকে নইল এবং রয়েল নামেও ডাকা হয়।
অরবরই গাছ "গুল্ম" এবং বৃক্ষের মাঝামাঝি আকারের হয়, যা দুই থেকে নয় মিটার পর্যন্ত উঁচু হতে পারে।
অসকার পেশেল
অসকার ফার্ডিনান্ড পেশেল (Oscar Ferdinand Peschel) একজন জার্মান ভূগোলবিদ, নৃতাত্ত্বিক এবং প্রকৃতিবিদ। আধুনিক প্রাকৃতিক ভূগোল শিক্ষণ তাঁর মাধ্যমেই সূচীত হয়।
১৮২৬ সালে ১৭ মার্চ তারিখে জার্মানীর ড্রেসডেন শহরে পেশেলের জন্ম হয়। তিনি ১৮৭৫ সালের ৩১ আগষ্ট তারিখে জার্মানীর লিপজিগ শহরে মৃত্যুবরণ করেন।
অটো শ্লুটার
অটো শ্লুটার (ইংরেজী: Otto Schlüter) একজন জার্মান ভূগোলবিদ ও হালে বিশ্ববিদ্যালয়ের অধ্যাপক। তিনি "সাংস্কৃতিক ভূদৃশ্য" নামক একটি নতুন ধারণা ভূগোলে চালু করেন ও এর মাধ্যমে মানুষের সাথে প্রকৃতির সম্পর্ক বিচারে উৎসাহী হন।
অটো শ্লুটার ১৮৭২ সালের ১২ নভেম্বর জার্মানীতে জন্মগ্রহণ করেন ও ১৯৫৯ সালের ১২ অক্টোবর তারিখে জার্মানীর হালে শহরে মৃত্যুবরণ করেন।
তিনি ১৯১১ সাল থেকে ১৯৫৯ সালে তার মৃত্যুর পূর্ব পর্যন্ত হালে বিশ্ববিদ্যালয়ে শিক্ষক হিসেবে কর্মরত ছিলেন।
অটো শ্লুটারই সর্বপ্রথম ভুগোলে "ভূচিত্র" বিষয়ক ধারণা নিয়ে বিস্তারিত সমীক্ষার উপর জোর দেন। এই বিষয়ে তার অভিমত ছিলো "দৃশ্যমান ভূচিত্র" নিয়ে বিশদ আলোচনা করা ও এর মাধ্যমেই সিদ্ধান্তে উপনীত হওয়ার দ্বারা আমরা মানবীয় কর্মকান্ড ও তার সাথে পরিবেশ ও কালের সম্পর্ক নির্ণয় করতে পারি। তিনি মনে করতেন, "সাংস্কৃতিক ভূদৃশ্য ও প্রকৃতিক ভূদৃশ্যের মধ্যে পার্থক্য নিরূপন করা কঠিন।"
সাংস্কৃতিক ভূদৃশ্য
সাংস্কৃতিক ভূদৃশ্য বলতে কোনো একটি স্থানের এমন এক অবস্থার কথা বলা হয় যেখানে প্রাকৃতিক বিভিন্ন উপাদান মানুষের তৈরী উপাদানের সাথে একত্রিত হয়ে উক্ত স্থানের জীবনযাত্রা ও দৃশ্যমান ব্যবস্থাকে পরিবর্তন করে এক নতুন আবহ দান করেছে।
সরল অর্থে, সাংস্কৃতিক ভূদৃশ্য ভূরূপের কৃত্রিম পরিবেশকে বোঝায়। সাংস্কৃতিক ভূদৃশ্য একটি জনগোষ্ঠীর উদ্ভাবিত সাংস্কৃতিক প্রলক্ষণের উদ্ভব, বিকাশ,বিবর্তন সবকিছুর দলিল।
সর্বপ্রথম কোনো ভৌগোলিক বর্ননায় "সাংস্কৃতিক ভূদৃশ্য" ধারণাটি আমরা দেখতে পাই ১৯০৮ সালে অটো শ্লুটার-এর রচনায়। তবে, এই "ভূদৃশ্য" ধারনাটি ইউরোপীয় চিত্রকরেরা '১৬ শতক থেকেই ব্যবহার করে আসছিলো তাদের চিত্রকলায়।
ওয়াল্ড হেরিটেজ কমিটি কর্তৃক নির্বাচিত কিছু সাংস্কৃতিক ভূদৃশ্য সংবলিত স্থানের তালিক নিচে দেয়া হলোঃ
ব্রায়ান হজসন
ব্রায়ান হাটন হজসন (জন্ম: ফেব্রুয়ারি ১, ১৮০০ (মতান্তরে ১৮০১) – মৃত্যু: মে ২৩, ১৮৯৪) একজন বৃটিশ পক্ষীবিদ, প্রাণীবিদ এবং প্রকৃতিবিদ। তাঁর প্রধান কর্মক্ষেত্র ছিল বৃটিশ ভারত ও নেপালে। এসব অঞ্চলে তিনি বৃটিশ সরকারের কর্মকর্তা হিসেবে কর্মরত ছিলেন। তিনি প্রথমবারের মত হিমালয় অঞ্চলের অসংখ্য পাখি ও স্তন্যপায়ী প্রাণীর বিবরণ দেন। তাঁর নামে কয়েক প্রজাতির পাখির নামকরণ করা হয়েছে। এসব নামের অধিকাংশই অ্যাডওয়ার্ড ব্লাইদের দেওয়া। এছাড়া তিব্বতি বৌদ্ধ মতবাদ নিয়ে গভীর গবেষণা করেন। ভাষাবিজ্ঞান ও ধর্মতত্ত্বের মত আরও অনেক বিচিত্র বিষয়েও তাঁর রচনার সন্ধান পাওয়া যায়। তিনি ভারতীয় বিদ্যালয়সমূহের শিক্ষাপদ্ধতি ইংলিশে করার ব্যাপক বিরোধিতা করেন।
হজসন নেপাল, সিকিম ও বাংলা থেকে প্রচুর প্রাকৃতিক ইতিহাসের সাথে সম্পর্কিত জীববৈজ্ঞানিক নমুনা সংগ্রহ করেন। তাঁর সংগ্রহকৃত পাখির নমুনা ও বিভিন্ন প্রাণীর চামড়া তিনি পরে বৃটিশ মিউজিয়ামে দান করে দেন। তিনি তিব্বতি অ্যান্টিলোপ নামে সম্পূর্ণ নতুন এক প্রজাতির অ্যান্টিলোপ আবিষ্কার করেন। তাঁর নামানুসারে প্রাণীটির নাম রাখা হয় "Pantholops hodgsonii"। এছাড়া তিনি আরও ৩৯ প্রজাতির স্তন্যপায়ী ও ১২৪ প্রজাতির পাখির বর্ণনা দেন যেগুলো কেউ আগে কখনও বর্ণনা করেনি। বৃটিশ মিউজিয়ামে হজসন ১৮৪৩ থেকে ১৮৫৮ সালের মধ্যে প্রায় ১০,৪৯৯টি জীববৈজ্ঞানিক নমুনা দান করেন। তাঁর দান করা জিনিসপত্রের মধ্যে ছিল স্থানীয় আঁকিয়েদের অঙ্কিত বিপুল পরিমানে ভারতীয় জীবজন্তুর রঙিন ছবি আর স্কেচ। পরবর্তীতে এসকল নমুনার সিংহভাগ জ্যুলজিক্যাল সোসাইটি অব লন্ডনে স্থানান্তরিত হয়।
তাঁর অবদান ও কর্মকাণ্ড যথাযথ স্বীকৃতি পায়। রয়েল এশিয়াটিক সোসাইটি এবং লন্ডনের লিনিয়ান সোসাইটি তাঁকে সদস্য নির্বাচিত করে। জ্যুলজিক্যাল সোসাইটি অব লন্ডন তাঁকে প্রশংসাপত্র প্রদান করে।